title: Εκτελεστικός κανονισμός (ΕΕ) αριθ. 1171/2013 της Επιτροπής, της 7ης Νοεμβρίου 2013 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Jihočeská Niva (ΠΓΕ)]

text:
               20.11.2013

               EL

               Επίσημη Εφημερίδα της Ευρωπαϊκής Ένωσης

               L 310/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1171/2013 ΤΗΣ ΕΠΙΤΡΟΠΉΣ
   της 7ης Νοεμβρίου 2013
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Jihočeská Niva (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Τσεχικής Δημοκρατίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Jihočeská Niva», η οποία καταχωρίσθηκε δυνάμει του κανονισμού (ΕΚ) αριθ. 24/2010 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ’ εφαρμογήν του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, πρέπει να εγκριθεί η τροποποίηση των προδιαγραφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών που έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία η οποία αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Νοεμβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 9 της 14.1.2010, σ. 1.

      (3)  ΕΕ C 33 της 5.2.2013, σ. 5.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα Ι της Συνθήκης:

         Κλάση 1.3.   Τυριά

      ΤΣΕΧΙΚΗ ΔΗΜΟΚΡΑΤΙΑ
      Jihočeská Niva (ΠΓΕ)


title: Εκτελεστικός κανονισμός (ΕΕ) αριθ. 773/2013 της Επιτροπής, της 12ης Αυγούστου 2013 , για τη θέσπιση παρέκκλισης από τον κανονισμό (ΕΚ) αριθ. 1967/2006 του Συμβουλίου όσον αφορά την ελάχιστη απόσταση από την ακτή και το ελάχιστο βάθος θάλασσας που οφείλουν να τηρούν οι συρόμενοι από σκάφος γρίποι που αλιεύουν το είδος γωβιουδάκι άφια ( Aphia minuta ) σε ορισμένα χωρικά ύδατα της Ισπανίας (Murcia)

text:
               13.8.2013

               EL

               Επίσημη Εφημερίδα της Ευρωπαϊκής Ένωσης

               L 217/28

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 773/2013 ΤΗΣ ΕΠΙΤΡΟΠΉΣ
   της 12ης Αυγούστου 2013
   για τη θέσπιση παρέκκλισης από τον κανονισμό (ΕΚ) αριθ. 1967/2006 του Συμβουλίου όσον αφορά την ελάχιστη απόσταση από την ακτή και το ελάχιστο βάθος θάλασσας που οφείλουν να τηρούν οι συρόμενοι από σκάφος γρίποι που αλιεύουν το είδος γωβιουδάκι άφια (Aphia minuta) σε ορισμένα χωρικά ύδατα της Ισπανίας (Murcia)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1967/2006 του Συμβουλίου, της 21ης Δεκεμβρίου 2006, σχετικά με μέτρα διαχείρισης για τη βιώσιμη εκμετάλλευση των αλιευτικών πόρων στη Μεσόγειο Θάλασσα (1), και ιδίως το άρθρο 13 παράγραφος 5,
   Εκτιμώντας τα ακόλουθα:

               (1)

               Το άρθρο 13 παράγραφος 1 του κανονισμού (ΕΚ) αριθ. 1967/2006 απαγορεύει τη χρήση συρόμενων εργαλείων εντός 3 ναυτικών μιλίων από την ακτή ή εντός αποστάσεως από την ακτή μέχρι την ισοβαθή των 50 μέτρων στην περίπτωση που το βάθος αυτό συναντάται σε μικρότερη απόσταση από την ακτή.

               (2)

               Κατόπιν αιτήματος κράτους μέλους, η Επιτροπή δύναται να επιτρέψει παρέκκλιση από το άρθρο 13 παράγραφος 1 του κανονισμού (ΕΚ) αριθ. 1967/2006, υπό την προϋπόθεση ότι πληρούται μια σειρά από όρους που προβλέπονται στο άρθρο 13 παράγραφοι 5 και 9.

               (3)

               Στις 17 Απριλίου 2012, η Επιτροπή έλαβε από την Ισπανία αίτημα παρέκκλισης από το άρθρο 13 παράγραφος 1 του εν λόγω κανονισμού, για τη χρήση συρόμενων από σκάφη γρίπων που αλιεύουν το είδος γωβιουδάκι άφια (Aphia minuta), εντός των χωρικών της υδάτων στην Αυτόνομη Κοινότητα της Murcia.

               (4)

               Το αίτημα καλύπτει σκάφη τα οποία είναι νηολογημένα στην Επίσημη Απογραφή του Επιχειρησιακού Στόλου, για τη διαχείριση της οποίας αρμόδια είναι η Γενική Διεύθυνση Κτηνοτροφίας και Αλιείας της Αυτόνομης Κοινότητας της Murcia, που διαθέτουν ιστορικό αλιείας στο εν λόγω είδος για πάνω από πέντε έτη και δραστηριοποιούνται στο πλαίσιο σχεδίου διαχείρισης για τη ρύθμιση της αλιείας του είδους γωβιουδάκι άφια (Aphia minuta) με συρόμενους από σκάφος γρίπους.

               (5)

               Το σχέδιο διαχείρισης εγγυάται ότι δεν θα υπάρξει αύξηση της αλιευτικής ικανότητας στο μέλλον, δεδομένου ότι προβλέπει πως όταν ένα εκ των 29 σκαφών που διαθέτουν άδεια προβαίνει σε παύση δραστηριοτήτων, μόνον ένα σκάφος ίσης ή μικρότερης ικανότητας από πλευράς ισχύος και μήκους θα μπορεί να το αντικαθιστά στην απογραφή.

               (6)

               Η επιστημονική, τεχνική και οικονομική επιτροπή αλιείας (ΕΤΟΕΑ) αξιολόγησε το αίτημα παρέκκλισης που υπέβαλαν οι ισπανικές αρχές και το συναφές σχέδιο διαχείρισης κατά την ολομέλειά της η οποία πραγματοποιήθηκε από τις 5 έως τις 9 Νοεμβρίου 2012.

               (7)

               Η Ισπανία ενέκρινε το σχέδιο διαχείρισης υιοθετώντας «τον κανονισμό (Orden) του περιφερειακού υπουργείου γεωργίας και υδάτων με τον οποίο ρυθμίζεται η αλίευση του είδους γωβιουδάκι άφια (Aphia minuta) στα εσωτερικά ύδατα της περιφέρειας της Μούρθια» (2) σύμφωνα με το άρθρο 19 παράγραφος 2 του κανονισμού (ΕΚ) αριθ. 1967/2006.

               (8)

               Η παρέκκλιση που ζητείται από τις ισπανικές αρχές συνάδει με τους όρους που προβλέπονται στο άρθρο 13 παράγραφοι 5 και 9 του κανονισμού (ΕΚ) αριθ. 1967/2006.

               (9)

               Συγκεκριμένα, με δεδομένα τόσο το περιορισμένο εύρος της υφαλοκρηπίδας όσο και τη γεωγραφική κατανομή των προαναφερόμενων ειδών, που περιορίζονται αποκλειστικά σε ορισμένες ζώνες στις παράκτιες περιοχές σε βάθη μικρότερα των 50 m, οι περιοχές αλιείας είναι περιορισμένες.

               (10)

               Επιπλέον, το εν λόγω είδος αλιείας δεν είναι δυνατόν να ασκηθεί με άλλα εργαλεία, δεν έχει σημαντικό αντίκτυπο σε προστατευόμενα ενδιαιτήματα και είναι πολύ επιλεκτικό, δεδομένου ότι οι συρόμενοι από σκάφη γρίποι ρυμουλκούνται εντός της στήλης ύδατος και δεν αγγίζουν τον βυθό. Σημειωτέον ότι η συλλογή υλικού από τον βυθό θα μπορούσε να προκαλέσει ζημία στα προαναφερόμενα είδη και να καταστήσει την επιλογή των αλιευόμενων ειδών πρακτικώς αδύνατη, λόγω του πολύ μικρού μεγέθους τους.

               (11)

               Η παρέκκλιση που ζητήθηκε από τις ισπανικές αρχές αφορά περιορισμένο αριθμό σκαφών, δεδομένου ότι αφορά μόνον 29 σκάφη.

               (12)

               Οι επίμαχες αλιευτικές δραστηριότητες πληρούν τους όρους του άρθρου 4 παράγραφος 1 δεύτερο εδάφιο του κανονισμού (ΕΚ) αριθ. 1967/2006, που αφορά προστατευόμενα ενδιαιτήματα, βάσει του οποίου επιτρέπεται, κατά παρέκκλιση, η αλιεία επάνω από τα εν λόγω ενδιαιτήματα υπό ορισμένες προϋποθέσεις, εφόσον η αλιεία έχει ως αποτέλεσμα τα χρησιμοποιούμενα εργαλεία να μην αγγίζουν τον βυθό με θαλάσσια βλάστηση.

               (13)

               Οι διατάξεις του άρθρου 8 παράγραφος 1 στοιχείο η) του κανονισμού (ΕΚ) αριθ. 1967/2006 δεν ισχύουν καθώς συνδέονται με μηχανότρατες.

               (14)

               Δεδομένου ότι οι επίμαχες αλιευτικές δραστηριότητες είναι ιδιαίτερα επιλεκτικές, έχουν αμελητέα επίπτωση στο περιβάλλον και δεν θίγονται από τις διατάξεις του άρθρου 4 παράγραφος 5 του κανονισμού (ΕΚ) αριθ. 1967/2006, είναι επιλέξιμες για την παρέκκλιση από το ελάχιστο μέγεθος ματιών που προβλέπεται στο άρθρο 9 παράγραφος 7 του κανονισμού (ΕΚ) αριθ. 1967/2006. Συνεπώς, οι κανόνες σχετικά με το ελάχιστο μέγεθος ματιών που προβλέπονται στο άρθρο 9 παράγραφος 3 δεν ισχύουν.

               (15)

               Το σχέδιο διαχείρισης της Ισπανίας περιλαμβάνει μέτρα για την παρακολούθηση των αλιευτικών δραστηριοτήτων και κατά συνέπεια πληροί τις προϋποθέσεις που ορίζονται στο άρθρο 13 παράγραφος 9 του κανονισμού (ΕΚ) αριθ. 1967/2006 και στο άρθρο 14 του κανονισμού (ΕΚ) αριθ. 1224/2009 του Συμβουλίου (3).

               (16)

               Οι επίμαχες αλιευτικές δραστηριότητες λαμβάνουν χώρα σε πολύ μικρή απόσταση από την ακτή και συνεπώς δεν παρεμποδίζουν τις δραστηριότητες άλλων σκαφών.

               (17)

               Το σχέδιο διαχείρισης της Ισπανίας εξασφαλίζει ότι τα αλιεύματα των ειδών που αναφέρονται στο παράρτημα III του κανονισμού (ΕΚ) αριθ. 1967/2006 είναι ελάχιστα και ότι οι αλιευτικές δραστηριότητες δεν περιλαμβάνουν την αλίευση κεφαλόποδων.

               (18)

               Ως εκ τούτου, μπορεί να χορηγηθεί η αιτούμενη παρέκκλιση.

               (19)

               Οι ισπανικές αρχές πρέπει να υποβάλουν εγκαίρως έκθεση στην Επιτροπή και σύμφωνα με το σχέδιο παρακολούθησης που προβλέπεται στο σχέδιο διαχείρισης της Ισπανίας.

               (20)

               Σύμφωνα με το αίτημα της Ισπανίας, η διάρκεια της παρέκκλισης θα είναι περιορισμένη ώστε να επιτρέψει την εξασφάλιση της ταχείας λήψης διορθωτικών μέτρων διαχείρισης σε περίπτωση που από την έκθεση προς την Επιτροπή προκύψει ότι η κατάσταση διατήρησης του υπό εκμετάλλευση αποθέματος είναι κακή, ενώ παράλληλα θα προσφέρει περιθώριο βελτίωσης της επιστημονικής βάσης που θα επιτρέψει την περαιτέρω βελτίωση του σχεδίου διαχείρισης.

               (21)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Παρέκκλιση
   Το άρθρο 13 παράγραφος 1 του κανονισμού (ΕΚ) αριθ. 1967/2006 δεν ισχύει στα χωρικά ύδατα της Ισπανίας που γειτνιάζουν με τις ακτές της Αυτόνομης Κοινότητας της Murcia, όσον αφορά την αλιεία του είδους γωβιουδάκι άφια (Aphia minuta) από συρόμενους από σκάφη γρίπους που χρησιμοποιούνται από σκάφη τα οποία:

               α)

               είναι νηολογημένα στη θαλάσσια απογραφή για τη διαχείριση της οποίας αρμόδια είναι η Γενική Διεύθυνση Κτηνοτροφίας και Αλιείας της Αυτόνομης Κοινότητας της Murcia·

               β)

               διαθέτουν ιστορικό αλιείας στο εν λόγω είδος για πάνω από πέντε έτη και για τα οποία δεν προβλέπεται αύξηση της αλιευτικής ικανότητας στο μέλλον· και

               γ)

               διαθέτουν άδεια αλιείας και δραστηριοποιούνται στο πλαίσιο του σχεδίου διαχείρισης που εγκρίθηκε από την Ισπανία σύμφωνα με το άρθρο 19 παράγραφος 2 του κανονισμού (ΕΚ) αριθ. 1967/2006 (στο εξής αναφερόμενο ως «το σχέδιο διαχείρισης»).

         Η παρούσα παρέκκλιση ισχύει για χρονικό διάστημα τριών ετών μετά την ημερομηνία έναρξης ισχύος του παρόντος κανονισμού.
   Άρθρο 2
   Σχέδιο παρακολούθησης και υποβολή έκθεσης
   Η Ισπανία οφείλει να υποβάλει στην Επιτροπή, εντός τριών ετών μετά την έναρξη ισχύος του παρόντος κανονισμού, έκθεση η οποία πρέπει να έχει συνταχθεί σύμφωνα με το σχέδιο παρακολούθησης που ορίζεται στο σχέδιο διαχείρισης του άρθρου 1 στοιχείο γ).
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Αυγούστου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 409 της 30.12.2006, σ. 11.

      (2)  «Orden de 27 de marzo de 2013 de la Consejería de Agricultura y Agua, por la que se regula la pesquería del chanquete (Aphia minuta) en aguas interiores de la Región de Murcia», ΕΕ αριθ. 78 της περιφέρειας της Murcia της 6.4.2013, σ. 13950.

      (3)  ΕΕ L 343 της 22.12.2009, σ. 1.


title: Εκτελεστικός κανονισμός (ΕΕ) αριθ. 1167/2013 της Επιτροπής, της 18ης Νοεμβρίου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               19.11.2013

               EL

               Επίσημη Εφημερίδα της Ευρωπαϊκής Ένωσης

               L 309/25

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1167/2013 ΤΗΣ ΕΠΙΤΡΟΠΉΣ
   της 18ης Νοεμβρίου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Νοεμβρίου 2013.

            Για την Επιτροπή, εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  46,1

                  MA

                  40,6

                  MK

                  55,3

                  TR

                  116,2

                  ZZ

                  64,6

                  0707 00 05

                  AL

                  45,1

                  MK

                  57,9

                  TR

                  126,2

                  ZZ

                  76,4

                  0709 93 10

                  MA

                  86,2

                  TR

                  152,0

                  ZZ

                  119,1

                  0805 20 10

                  MA

                  80,7

                  ZZ

                  80,7

                  0805 20 30, 0805 20 50, 0805 20 70, 0805 20 90

                  IL

                  78,7

                  TR

                  69,3

                  UY

                  56,3

                  ZZ

                  68,1

                  0805 50 10

                  TR

                  71,5

                  ZZ

                  71,5

                  0806 10 10

                  BR

                  245,1

                  LB

                  251,9

                  PE

                  258,8

                  TR

                  163,3

                  US

                  347,2

                  ZZ

                  253,3

                  0808 10 80

                  BR

                  93,9

                  CL

                  102,3

                  MK

                  38,5

                  NZ

                  93,9

                  US

                  181,0

                  ZA

                  200,2

                  ZZ

                  118,3

                  0808 30 90

                  CN

                  57,5

                  TR

                  128,9

                  ZZ

                  93,2

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 320/2014 της Επιτροπής, της 27ης Μαρτίου 2014 , για την τροποποίηση του παραρτήματος VIII του κανονισμού (ΕΚ) αριθ. 73/2009 του Συμβουλίου σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής

text:
               28.3.2014

               EL

               Επίσημη Εφημερίδα της Ευρωπαϊκής Ένωσης

               L 93/81

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 320/2014 ΤΗΣ ΕΠΙΤΡΟΠΉΣ
   της 27ης Μαρτίου 2014
   για την τροποποίηση του παραρτήματος VIII του κανονισμού (ΕΚ) αριθ. 73/2009 του Συμβουλίου σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003 (1), και ιδίως το άρθρο 57α παράγραφος 7,
   Εκτιμώντας τα ακόλουθα:

               (1)

               Σύμφωνα με το άρθρο 57α παράγραφος 9 του κανονισμού (ΕΚ) αριθ. 73/2009, η Κροατία κοινοποίησε στις 31 Ιανουαρίου 2014 στην Επιτροπή τις εκτάσεις οι οποίες έχουν αποναρκοθετηθεί και επανήλθαν σε χρήση για γεωργικές δραστηριότητες το 2013. Η κοινοποίηση περιλαμβάνει επίσης τον αντίστοιχο προϋπολογισμό για τα έτη υποβολής αιτήσεων 2014 και επόμενα. Με βάση το χρονοδιάγραμμα αυξήσεων που αναφέρεται στο άρθρο 121 του κανονισμού (ΕΚ) αριθ. 73/2009, το παράρτημα VIII του εν λόγω κανονισμού θα πρέπει να τροποποιηθεί αναλόγως.

               (2)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα VIII του κανονισμού (ΕΚ) αριθ. 73/2009 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Μαρτίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 30 της 31.1.2009, σ. 16.

      ΠΑΡΑΡΤΗΜΑ
      Το παράρτημα VIII του κανονισμού (ΕΚ) αριθ. 73/2009 τροποποιείται ως εξής:

                  1.

                  Στον πίνακα 2, στη στήλη για το έτος 2014, η καταχώριση για την Κροατία αντικαθίσταται από την ακόλουθη:

                              (σε χιλιάδες EUR)

                              2014

                              «Κροατία

                              114 180»

                  2.

                  Στον πίνακα 3, στη στήλη για το έτος 2014, η καταχώριση για την Κροατία αντικαθίσταται από την ακόλουθη:

                              (σε χιλιάδες EUR)

                              2014

                              «Κροατία

                              114 180»


title: Εκτελεστικός κανονισμός (ΕΕ) αριθ. 1075/2012 της Επιτροπής, της 15ης Νοεμβρίου 2012 , για τον καθορισμό των εισαγωγικών δασμών στον τομέα των σιτηρών οι οποίοι εφαρμόζονται από τις 16 Νοεμβρίου 2012

text:
               16.11.2012

               EL

               Επίσημη Εφημερίδα της Ευρωπαϊκής Ένωσης

               L 319/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1075/2012 ΤΗΣ ΕΠΙΤΡΟΠΉΣ
   της 15ης Νοεμβρίου 2012
   για τον καθορισμό των εισαγωγικών δασμών στον τομέα των σιτηρών οι οποίοι εφαρμόζονται από τις 16 Νοεμβρίου 2012
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΕ) αριθ. 642/2010 της Επιτροπής, της 20ής Ιουλίου 2010, για τις λεπτομέρειες εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους εισαγωγικούς δασμούς στον τομέα των σιτηρών (2), και ιδίως το άρθρο 2 παράγραφος 1,
   Εκτιμώντας τα ακόλουθα:

               (1)

               Το άρθρο 136 παράγραφος 1 του κανονισμού (ΕΚ) αριθ. 1234/2007 προβλέπει ότι, για τα προϊόντα που υπάγονται στους κωδικούς ΣΟ 1001 19 00, 1001 11 00, ex 1001 91 20 (σιτάρι μαλακό, για σπορά), ex 1001 99 00 (σιτάρι μαλακό, εκλεκτής ποιότητας, εκτός από αυτό που προορίζεται για σπορά), 1002 10 00, 1002 90 00, 1005 10 90, 1005 90 00, 1007 10 90 και 1007 90 00, ο εισαγωγικός δασμός ισούται με την τιμή παρέμβασης που ισχύει για τα προϊόντα αυτά κατά την εισαγωγή τους, προσαυξημένη κατά 55 % μείον την τιμή εισαγωγής cif που εφαρμόζεται στο συγκεκριμένο φορτίο. Ωστόσο, ο δασμός αυτός δεν επιτρέπεται να υπερβαίνει τον συντελεστή δασμού του κοινού δασμολογίου.

               (2)

               Το άρθρο 136 παράγραφος 2 του κανονισμού (ΕΚ) αριθ. 1234/2007 προβλέπει ότι, για τον υπολογισμό του εισαγωγικού δασμού που αναφέρεται στην παράγραφο 1 του εν λόγω άρθρου, καθορίζονται σε τακτικά διαστήματα αντιπροσωπευτικές τιμές εισαγωγής cif για τα προϊόντα αυτά.

               (3)

               Σύμφωνα με το άρθρο 2 παράγραφος 2 του κανονισμού (ΕΕ) αριθ. 642/2010, η τιμή που πρέπει να λαμβάνεται υπόψη για τον υπολογισμό του εισαγωγικού δασμού για τα προϊόντα που υπάγονται στους κωδικούς ΣΟ 1001 19 00, 1001 11 00, ex 1001 91 20 (σιτάρι μαλακό, για σπορά), ex 1001 99 00 (σιτάρι μαλακό, εκλεκτής ποιότητας, εκτός από αυτό που προορίζεται για σπορά), 1002 10 00, 1002 90 00, 1005 10 90, 1005 90 00, 1007 10 90 και 1007 90 00, είναι η ημερήσια αντιπροσωπευτική τιμή εισαγωγής cif η οποία ορίζεται βάσει της μεθόδου που προβλέπεται στο άρθρο 5 του εν λόγω κανονισμού.

               (4)

               Είναι σκόπιμο να καθοριστούν οι εισαγωγικοί δασμοί για την περίοδο από τις 16 Νοεμβρίου 2012, οι οποίοι θα ισχύουν έως τον εκ νέου καθορισμό τους.

               (5)

               Λόγω της ανάγκης να διασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Από τις 16 Νοεμβρίου 2012, οι εισαγωγικοί δασμοί στον τομέα των σιτηρών, οι οποίοι αναφέρονται στο άρθρο 136 παράγραφος 1 του κανονισμού (ΕΚ) αριθ. 1234/2007, καθορίζονται στο παράρτημα I του παρόντος κανονισμού βάσει των στοιχείων του παραρτήματος II.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Νοεμβρίου 2012.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 187 της 21.7.2010, σ. 5.

      ΠΑΡΑΡΤΗΜΑ I

         Εισαγωγικοί δασμοί για τα προϊόντα που αναφέρονται στο άρθρο 136 παράγραφος 1 του κανονισμού (ΕΚ) αριθ. 1234/2007, οι οποίοι εφαρμόζονται από τις 16 Νοεμβρίου 2012

                  Κωδικός ΣΟ

                  Περιγραφή των εμπορευμάτων

                  Εισαγωγικός δασμός (1)

                  (EUR/t)

                  1001 19 00
                  1001 11 00

                     ΣΙΤΑΡΙ σκληρό εκλεκτής ποιότητας

                  0,00

                  μέσης ποιότητας

                  0,00

                  βασικής ποιότητας

                  0,00

                  ex 1001 91 20

                     ΣΙΤΑΡΙ μαλακό, για σπορά

                  0,00

                  ex 1001 99 00

                     ΣΙΤΑΡΙ μαλακό εκλεκτής ποιότητας, εκτός από αυτό που προορίζεται για σπορά

                  0,00

                  1002 10 00
                  1002 90 00

                     ΣΙΚΑΛΗ

                  0,00

                  1005 10 90

                     ΚΑΛΑΜΠΟΚΙ για σπορά, εκτός από το υβρίδιο

                  0,00

                  1005 90 00

                     ΚΑΛΑΜΠΟΚΙ, εκτός από αυτό που προορίζεται για σπορά (2)

                  0,00

                  1007 10 90
                  1007 90 00

                     ΣΟΡΓΟ σε κόκκους, εκτός από το υδρίδιο που προορίζεται για σπορά

                  0,00

         (1)  Κατ’ εφαρμογή του άρθρου 2 παράγραφος 4 του κανονισμού (ΕΕ) αριθ. 642/2010, ο εισαγωγέας μπορεί να τύχει μείωσης των δασμών κατά:

                  —

                  3 ευρώ/τόνο, εάν το λιμάνι εκφόρτωσης βρίσκεται στη Μεσόγειο Θάλασσα (πέρα από τα στενά του Γιβραλτάρ) ή στον Εύξεινο Πόντο, εάν τα εμπορεύματα φθάνουν στην Ένωση από τον Ατλαντικό Ωκεανό ή μέσω της διώρυγας του Σουέζ,

                  —

                  2 ευρώ/τόνο, εάν το λιμάνι εκφόρτωσης βρίσκεται στη Δανία, στην Εσθονία, στην Ιρλανδία, στη Λετονία, στη Λιθουανία, στην Πολωνία, στη Φινλανδία, στη Σουηδία, στο Ηνωμένο Βασίλειο ή από την πλευρά του Ατλαντικού της Ιβηρικής Χερσονήσου, εάν τα εμπορεύματα φθάνουν στην Ένωση από τον Ατλαντικό Ωκεανό.

         (2)  Ο εισαγωγέας μπορεί να τύχει κατ’ αποκοπή μείωσης 24 ευρώ ανά τόνο όταν πληρούνται οι προϋποθέσεις που καθορίζονται στο άρθρο 3 του κανονισμού (EE) αριθ. 642/2010.

      ΠΑΡΑΡΤΗΜΑ II

         Στοιχεία υπολογισμού των δασμών που καθορίζονται στο παράρτημα I

      2.11.2012-14.11.2012

                  1.

                  Μέσοι όροι κατά την περίοδο αναφοράς που αναφέρεται στο άρθρο 2 παράγραφος 2 του κανονισμού (ΕΕ) αριθ. 642/2010:

                              (EUR/t)

                              Μαλακός σίτος (1)

                              Καλαμπόκι

                              Σκληρό σιτάρι, εκλεκτής ποιότητας

                              Σκληρό σιτάρι, μέσης ποιότητας (2)

                              Σκληρό σιτάρι, χαμηλής ποιότητας (3)

                              Χρηματιστήριο

                              Minnéapolis

                              Chicago

                              —

                              —

                              —

                              Τιμή

                              285,11

                              226,67

                              —

                              —

                              —

                              Τιμή fob USA

                              —

                              —

                              271,92

                              261,92

                              241,92

                              Πριμοδότηση για τον Κόλπο

                              —

                              22,34

                              —

                              —

                              —

                              Πριμοδότηση για τις Μεγάλες Λίμνες

                              22,87

                              —

                              —

                              —

                              —

                  2.

                  Μέσοι όροι κατά την περίοδο αναφοράς που αναφέρεται στο άρθρο 2 παράγραφος 2 του κανονισμού (ΕΕ) αριθ. 642/2010:

                              Ναύλος/κόστος: Κόλπος του Μεξικού — Ρότερνταμ:

                              13,68 EUR/t

                              Ναύλος/κόστος: Μεγάλες Λίμνες — Ρότερνταμ:

                              47,71 EUR/t

         (1)  Θετική πριμοδότηση 14 ευρώ/τόνο ενσωματωμένη [άρθρο 5 παράγραφος 3 του κανονισμού (ΕΕ) αριθ. 642/2010].

         (2)  Αρνητική πριμοδότηση 10 ευρώ/τόνο [άρθρο 5 παράγραφος 3 του κανονισμού (ΕΕ) αριθ. 642/2010].

         (3)  Αρνητική πριμοδότηση 30 ευρώ/τόνο [άρθρο 5 παράγραφος 3 του κανονισμού (ΕΕ) αριθ. 642/2010].


title: Εκτελεστικός κανονισμός (EE) αριθ. 552/2014 της Επιτροπής, της 22ας Μαΐου 2014 , σχετικά με την τροποποίηση του κανονισμού (ΕΚ) αριθ. 1484/95 όσον αφορά τις αντιπροσωπευτικές τιμές στους τομείς του κρέατος πουλερικών και των αυγών

text:
               23.5.2014

               EL

               Επίσημη Εφημερίδα της Ευρωπαϊκής Ένωσης

               L 155/20

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 552/2014 ΤΗΣ ΕΠΙΤΡΟΠΉΣ
   της 22ας Μαΐου 2014
   σχετικά με την τροποποίηση του κανονισμού (ΕΚ) αριθ. 1484/95 όσον αφορά τις αντιπροσωπευτικές τιμές στους τομείς του κρέατος πουλερικών και των αυγών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 183 στοιχείο β),
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1484/95 της Επιτροπής (2) καθόρισε τις λεπτομέρειες εφαρμογής του καθεστώτος πρόσθετων εισαγωγικών δασμών και τις αντιπροσωπευτικές τιμές στους τομείς του κρέατος πουλερικών και αυγών, καθώς και της αυγοαλβουμίνης.

               (2)

               Από τον τακτικό έλεγχο των δεδομένων, στα οποία βασίζεται ο καθορισμός των αντιπροσωπευτικών τιμών για τα προϊόντα των τομέων του κρέατος πουλερικών και των αυγών καθώς και της αυγοαλβουμίνης, προκύπτει ότι πρέπει να τροποποιηθούν οι αντιπροσωπευτικές τιμές για τις εισαγωγές ορισμένων προϊόντων, λαμβάνοντας υπόψη τις διακυμάνσεις των τιμών ανάλογα με την καταγωγή.

               (3)

               Ο κανονισμός (ΕΚ) αριθ. 1484/95 θα πρέπει να τροποποιηθεί αναλόγως.

               (4)

               Λόγω της ανάγκης να διασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 1484/95 αντικαθίσταται από το κείμενο που περιλαμβάνεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Μαΐου 2014.

            Για την Επιτροπή,

            εξ ονόματος του Προέδρου,
         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 145 της 29.6.1995, σ. 47.

      ΠΑΡΑΡΤΗΜΑ

            «ΠΑΡΑΡΤΗΜΑ I

                        Κωδικός ΣΟ

                        Περιγραφή εμπορευμάτων

                        Αντιπροσωπευτική τιμή
                        (EUR/100 kg)

                        Εγγύηση που αναφέρεται στο άρθρο 3 παράγραφος 3
                        (EUR/100 kg)

                        Καταγωγή (1)

                        0207 12 10

                        Σφάγια από κοτόπουλα, που ονομάζονται «κοτόπουλα 70 %», κατεψυγμένα

                        118,5

                        0

                        AR

                        0207 12 90

                        Σφάγια από κοτόπουλα, που ονομάζονται «κοτόπουλα 65 %», κατεψυγμένα

                        130,3

                        0

                        AR

                        144,3

                        0

                        BR

                        0207 14 10

                        Τεμάχια χωρίς κόκαλα από κατεψυγμένους πετεινούς ή κότες

                        286,0

                        4

                        AR

                        219,8

                        24

                        BR

                        324,5

                        0

                        CL

                        253,5

                        14

                        TH

                        0207 14 60

                        Μηροί από κοτόπουλα, κατεψυγμένοι

                        138,5

                        1

                        BR

                        0207 27 10

                        Τεμάχια χωρίς κόκαλα από γαλοπούλες, κατεψυγμένα

                        314,6

                        0

                        BR

                        326,4

                        0

                        CL

                        0408 91 80

                        Αυγά χωρίς το τσόφλι αποξεραμένα

                        422,2

                        0

                        AR

                        1602 32 11

                        Παρασκευάσματα άψητα από πετεινούς ή κότες

                        246,6

                        12

                        BR

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός “ZZ” αντιπροσωπεύει “άλλες χώρες καταγωγής”.»


title: Εκτελεστικός κανονισμός (ΕΕ) αριθ. 928/2012 της Επιτροπής, της 8ης Οκτωβρίου 2012 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Phú Quc (ΠΟΠ)]

text:
               11.10.2012

               EL

               Επίσημη Εφημερίδα της Ευρωπαϊκής Ένωσης

               L 277/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 928/2012 ΤΗΣ ΕΠΙΤΡΟΠΉΣ
   της 8ης Οκτωβρίου 2012
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Phú Quốc (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 πρώτο εδάφιο του κανονισμού (ΕΚ) αριθ. 510/2006, η αίτηση που υπέβαλε το Βιετνάμ για την καταχώριση της ονομασίας «Phú Quốc» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 7 του κανονισμού (ΕΚ) αριθ. 510/2006, η εν λόγω ονομασία πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Οκτωβρίου 2012.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ C 1 της 4.1.2012, σ. 12.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα I της Συνθήκης:

         Κλάση 1.7.   Νωπά ψάρια, μαλάκια και μαλακόστρακα και προϊόντα αυτών

      ΒΙΕΤΝΑΜ
      Phú Quốc (ΠΟΠ)


title: Εκτελεστικός κανονισμός (ΕΕ) αριθ. 448/2013 της Επιτροπής, της 15ης Μαΐου 2013 , για τη θέσπιση διαδικασίας για τον προσδιορισμό του κράτους μέλος αναφοράς ενός ΔΟΕΕ εκτός ΕΕ σύμφωνα με την οδηγία 2011/61/ΕΕ του Ευρωπαϊκού Κοινοβουλίου και του Συμβουλίου

text:
               16.5.2013

               EL

               Επίσημη Εφημερίδα της Ευρωπαϊκής Ένωσης

               L 132/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 448/2013 ΤΗΣ ΕΠΙΤΡΟΠΉΣ
   της 15ης Μαΐου 2013
   για τη θέσπιση διαδικασίας για τον προσδιορισμό του κράτους μέλος αναφοράς ενός ΔΟΕΕ εκτός ΕΕ σύμφωνα με την οδηγία 2011/61/ΕΕ του Ευρωπαϊκού Κοινοβουλίου και του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2011/61/ΕΕ του Ευρωπαϊκού Κοινοβουλίου και του Συμβουλίου, της 8ης Ιουνίου 2011, σχετικά με τους διαχειριστές οργανισμών εναλλακτικών επενδύσεων και για την τροποποίηση των οδηγιών 2003/41/ΕΚ και 2009/65/ΕΚ και των κανονισμών (ΕΚ) αριθ. 1060/2009 και (ΕΕ) αριθ. 1095/2010 (1), και ιδίως το άρθρο 37 παράγραφος 14,
   Εκτιμώντας τα ακόλουθα:

               (1)

               Στις περιπτώσεις που αναφέρονται στο άρθρο 37 παράγραφος 4 στοιχείο β), στοιχείο γ) σημείο i), στοιχείο ε), στοιχείο στ) και στοιχείο ζ) σημείο i) της οδηγίας 2011/61/ΕΕ, περισσότερα του ενός κράτη μέλη θα μπορούσαν να θεωρηθούν πιθανό κράτος μέλος αναφοράς ενός εκτός ΕΕ διαχειριστή οργανισμών εναλλακτικών επενδύσεων (ΔΟΕΕ) που προτίθεται να διαχειρισθεί οργανισμούς εναλλακτικών επενδύσεων (ΟΕΕ) της ΕΕ και, κατά περίπτωση, ή να προωθήσει εμπορικώς ΟΕΕ που τελούν υπό τη διαχείρισή του στην Ευρωπαϊκή Ένωση. Στις περιπτώσεις αυτές ο εκτός ΕΕ ΔΟΕΕ πρέπει να υποβάλει σχετική αίτηση στις αρμόδιες αρχές των κρατών μελών για να προσδιορίσει το κράτος μέλος αναφοράς του. Η αίτηση θα πρέπει να συνοδεύεται από όλες τις σχετικές πληροφορίες και έγγραφα που απαιτούνται για τον προσδιορισμό του κράτους μέλους αναφοράς για τον εν λόγω ΔΟΕΕ. Οι οικείες αρμόδιες αρχές θα πρέπει να εκδώσουν κοινή απόφαση για τον καθορισμό του κράτους μέλους αναφοράς. Πρέπει να θεσπιστεί η διαδικασία που πρέπει να ακολουθείται από τις οικείες αρμόδιες αρχές για τον καθορισμό του κράτους μέλους αναφοράς. Αν και ο προσδιορισμός του κράτους μέλους αναφοράς αποτελεί κοινή ευθύνη των αρμόδιων αρχών των οικείων κρατών μελών, η Ευρωπαϊκή Αρχή Κινητών Αξιών και Αγορών (ΕΑΚΑΑ), που ιδρύθηκε με τον κανονισμό (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (2), θα πρέπει να διασφαλίζει ότι όλα τα πιθανά κράτη μέλη αναφοράς εμπλέκονται δεόντως στις εν λόγω διαδικασίες λήψης αποφάσεων και παρέχουν συνδρομή για την επίτευξη συμφωνίας.

               (2)

               Η διαδικασία για τον προσδιορισμό του κράτους μέλους αναφοράς διαφέρει από τη διαδικασία για την υποβολή αίτησης για διαβατήριο στο πλαίσιο της οδηγίας 2011/61/ΕΕ. Μόλις καθορισθεί το κράτος μέλος αναφοράς, ο οικείος εκτός ΕΕ ΔΟΕΕ υποχρεούται να υποβάλει αίτηση για άδεια λειτουργίας στην αρμόδια αρχή του εν λόγω κράτους μέλους, με βάση την ίδια διαδικασία και υπό τους ίδιους όρους που ισχύουν για τους ΔΟΕΕ σύμφωνα με τα άρθρα 7 και 8 της οδηγίας 2011/61/ΕΕ.

               (3)

               Η οδηγία 2011/61/ΕΕ υποχρεώνει τα κράτη μέλη να εφαρμόσουν τις αναγκαίες νομοθετικές, κανονιστικές και διοικητικές διατάξεις οι οποίες μεταφέρουν την εν λόγω οδηγία από τις 22 Ιουλίου 2013. Με την επιφύλαξη των διατάξεων σχετικά με την κατ’ εξουσιοδότηση πράξη που απαιτείται στο άρθρο 67 παράγραφος 6 της οδηγίας 2011/61/ΕΕ, η εφαρμογή του παρόντος κανονισμού αναβάλλεται συνεπώς έως την ίδια ημερομηνία.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της ευρωπαϊκής επιτροπής κινητών αξιών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Διαδικασία για τον προσδιορισμό του κράτους μέλους αναφοράς μεταξύ πολλών πιθανών κρατών μελών αναφοράς
   1.   Όταν ένας εκτός ΕΕ διαχειριστής οργανισμών εναλλακτικών επενδύσεων (ΔΟΕΕ) που προτίθεται να διαχειρισθεί οργανισμούς εναλλακτικών επενδύσεων (ΟΕΕ) της ΕΕ χωρίς εμπορική προώθηση αυτών ή που προτίθεται να προωθήσει εμπορικά ΟΕΕ που τελούν υπό τη διαχείρισή του στην Ένωση υποβάλλει αίτηση για να προσδιοριστεί το κράτος μέλος αναφοράς του, σύμφωνα με το δεύτερο εδάφιο του άρθρου 37 παράγραφος 4 της οδηγίας 2011/61/ΕΕ, η εν λόγω αίτηση υποβάλλεται γραπτώς και απευθύνεται σε καθεμία από τις αρμόδιες αρχές των κρατών μελών που είναι πιθανά κράτη μέλη αναφοράς. Η αίτηση παραθέτει όλα τα πιθανά κράτη μέλη αναφοράς.
   2.   Η αίτηση του εκτός ΕΕ ΔΟΕΕ περιλαμβάνει τις πληροφορίες και τα έγγραφα που απαιτούνται για τον προσδιορισμό του κράτους μέλους αναφοράς.
   3.   Στην περίπτωση που αναφέρεται στο άρθρο 37 παράγραφος 4 στοιχείο β) της οδηγίας 2011/61/ΕΕ, οι εν λόγω πληροφορίες και τα έγγραφα πρέπει να περιλαμβάνουν τα εξής:

               α)

               υπόδειξη των κρατών μελών στα οποία είναι εγκατεστημένοι οι ΟΕΕ που διαχειρίζεται ο εκτός ΕΕ ΔΟΕΕ·

               β)

               υπόδειξη των κρατών μελών όπου βρίσκονται περιουσιακά στοιχεία τα οποία διαχειρίζεται ο εκτός ΕΕ ΔΟΕΕ·

               γ)

               το ύψος των περιουσιακών στοιχείων τα οποία διαχειρίζεται ο εκτός ΕΕ ΔΟΕΕ στα διάφορα κράτη μέλη.

         4.   Στην περίπτωση που αναφέρεται στο στοιχείο γ) σημείο i) του άρθρου 37 παράγραφος 4 της οδηγίας 2011/61/ΕΕ, οι εν λόγω πληροφορίες και τα έγγραφα πρέπει να περιλαμβάνουν τα εξής:

               α)

               υπόδειξη του κράτους μέλους στο οποίο είναι εγκατεστημένος ο ΟΕΕ που διαχειρίζεται ο εκτός ΕΕ ΔΟΕΕ·

               β)

               υπόδειξη των κρατών μελών στα οποία ο εκτός ΕΕ ΔΟΕΕ προτίθεται να προωθήσει εμπορικά τον ΟΕΕ.

         5.   Στις περιπτώσεις που αναφέρονται στα στοιχείο ε) και στοιχείο ζ) σημεία i) του άρθρου 37 παράγραφος 4 της οδηγίας 2011/61/ΕΕ, οι εν λόγω πληροφορίες και τα έγγραφα πρέπει να περιλαμβάνουν τα εξής:

               α)

               ένδειξη των κρατών μελών στα οποία είναι εγκατεστημένοι οι ΟΕΕ που διαχειρίζεται ο εκτός ΕΕ ΔΟΕΕ·

               β)

               περιγραφή της στρατηγικής εμπορικής προώθησης που μπορεί να αποδείξει την πρόθεση του εκτός ΕΕ ΔΟΕΕ να προωθήσει εμπορικά έναν συγκεκριμένο ΟΕΕ ή περισσότερους ΟΕΕ σε ένα συγκεκριμένο κράτος μέλος ή σε περισσότερα κράτη μέλη και να αναπτύξει ουσιαστική εμπορική προώθηση σε συγκεκριμένα κράτη μέλη, όπου θα αναφέρονται τουλάχιστον τα εξής:

                           i)

                           τα κράτη μέλη στα οποία οι διανομείς (και ο ΔΟΕΕ σε περίπτωση διανομής από τον ίδιο) πρόκειται να προωθήσουν μερίδια ή μετοχές των ΟΕΕ που διαχειρίζεται ο ΔΟΕΕ, συμπεριλαμβανομένου του αναμενομένου μεριδίου, όσον αφορά τα υπό διαχείριση περιουσιακά στοιχεία, στη συνολική εμπορική προώθηση στην Ένωση·

                           ii)

                           εκτίμηση του αναμενόμενου αριθμού στοχευόμενων επενδυτών που έχουν τον τόπο κατοικίας τους στα κράτη μέλη στα οποία ο ΔΟΕΕ προτίθεται να προωθήσει εμπορικά τους ΟΕΕ του·

                           iii)

                           τις επίσημες γλώσσες των κρατών μελών στις οποίες έχουν μεταφραστεί ή πρόκειται να μεταφραστούν τα έγγραφα προσφορών και τα διαφημιστικά έγγραφα·

                           iv)

                           τις δραστηριότητες διανομής και εμπορίας σε όλα τα κράτη μέλη στα οποία ο ΔΟΕΕ προτίθεται να προωθήσει εμπορικά τους ΟΕΕ του, λαμβάνοντας ιδίως υπόψη τη σπουδαιότητα και συχνότητα των διαφημίσεων και των πλανόδιων εκθέσεων.

         6.   Στην περίπτωση που αναφέρεται στο άρθρο 37 παράγραφος 4 στοιχείο στ) της οδηγίας 2011/61/ΕΕ, οι εν λόγω πληροφορίες και τα έγγραφα περιλαμβάνουν τις πληροφορίες που ορίζονται στην παράγραφο 5 στοιχείο β) του παρόντος άρθρου.
   7.   Οι αρμόδιες αρχές στις οποίες απευθύνεται ο εκτός ΕΕ ΔΟΕΕ ως αρμόδιες αρχές των πιθανών κρατών μελών αναφοράς, αμέσως μετά την παραλαβή της αίτησης που αναφέρεται στην παράγραφο 1 του παρόντος άρθρου, και το αργότερο εντός τριών εργάσιμων ημερών από την παραλαβή της αίτησης, επικοινωνούν μεταξύ τους και με την Ευρωπαϊκή Αρχή Κινητών Αξιών και Αγορών (ΕΑΚΑΑ) προκειμένου να αποφασιστεί εάν οποιεσδήποτε άλλες αρμόδιες αρχές στην Ένωση εμπλέκονται δυνητικά σύμφωνα με το άρθρο 37 παράγραφος 4 της οδηγίας 2011/61/ΕΕ.
   Κατόπιν αιτήματος της ΕΑΚΑΑ, οι αρμόδιες αρχές διαβιβάζουν αμέσως στην ΕΑΚΑΑ την πλήρη αίτηση που υπέβαλε ο εκτός ΕΕ ΔΟΕΕ.
   8.   Όταν αποφασίζεται ότι θα μπορούσαν να εμπλέκονται άλλες αρμόδιες αρχές στην Ένωση, η ΕΑΚΑΑ τις ενημερώνει αμέσως και εξασφαλίζει ότι τους διαβιβάζεται η πλήρης αίτηση που υπέβαλε ο εκτός ΕΕ ΔΟΕΕ.
   9.   Κάθε αρμόδια αρχή που εμπλέκεται στη διαδικασία, καθώς και η ΕΑΚΑΑ, μπορεί να ζητήσει από τον εκτός ΕΕ ΔΟΕΕ συναφείς συμπληρωματικές πληροφορίες και έγγραφα που είναι απαραίτητα για τον προσδιορισμό του κράτους μέλους αναφοράς.
   Τα εν λόγω αιτήματα για συμπληρωματικές πληροφορίες ή έγγραφα υποβάλλονται γραπτώς, περιλαμβάνουν αιτιολόγηση και κοινοποιούνται ταυτόχρονα σε όλες τις άλλες αρμόδιες αρχές και στην ΕΑΚΑΑ.
   Μόλις η αιτούσα αρμόδια αρχή ή η ΕΑΚΑΑ λάβει τις πρόσθετες πληροφορίες ή έγγραφα, η αιτούσα αρχή διαβιβάζει τις εν λόγω πληροφορίες ή έγγραφα αμέσως σε όλες τις άλλες οικείες αρχές και στην ΕΑΚΑΑ, ανάλογα με την περίπτωση.
   10.   Εντός μιας εβδομάδας από την παραλαβή της αίτησης που αναφέρεται στην παράγραφο 1 από τις αρμόδιες αρχές στις οποίες απευθύνει την αίτηση ο ΔΟΕΕ ή, κατά περίπτωση, από άλλες αρμόδιες αρχές στην Ένωση σύμφωνα με την παράγραφο 8, όλες οι ενδιαφερόμενες αρμόδιες αρχές υποβάλλουν γνωμοδότηση σε κάθε άλλη αρμόδια αρχή και στην ΕΑΚΑΑ όσον αφορά τον προσδιορισμό του ενδεδειγμένου κράτους μέλους αναφοράς.
   11.   Στη συνέχεια, όλες οι αρμόδιες αρχές προσδιορίζουν από κοινού το κράτος μέλος αναφοράς. Ο προσδιορισμός πραγματοποιείται το αργότερο έναν μήνα μετά την παραλαβή της αίτησης από τις αρμόδιες αρχές που προσδιορίζει ο εκτός ΕΕ ΔΟΕΕ και, κατά περίπτωση, από τις λοιπές αρμόδιες αρχές στην Ένωση σύμφωνα με την παράγραφο 8.
   Οσάκις ζητούνται συμπληρωματικές πληροφορίες, η προθεσμία που αναφέρεται στο πρώτο εδάφιο παρατείνεται ώστε να συμπεριλάβει την περίοδο μεταξύ της αίτησης για συμπληρωματικές πληροφορίες και έγγραφα που αναφέρεται στην παράγραφο 9 και της λήψης των σχετικών πληροφοριών ή εγγράφων.
   12.   Η ΕΑΚΑΑ επικουρεί τις σχετικές αρμόδιες αρχές και, όπου απαιτείται, διευκολύνει τον προσδιορισμό του κράτους μέλους αναφοράς σύμφωνα με το άρθρο 31 του κανονισμού (ΕΕ) αριθ. 1095/2010.
   13.   Η αρμόδια αρχή του κράτους μέλους που προσδιορίζεται ως κράτος μέλος αναφοράς ενημερώνει εγγράφως και χωρίς περιττή καθυστέρηση τον εκτός ΕΕ ΔΟΕΕ σχετικά με τον εν λόγω προσδιορισμό.
   14.   Στην περίπτωση που ο αιτών εκτός ΕΕ ΔΟΕΕ δεν ενημερώνεται εγγράφως, εντός επτά ημερών από τον προσδιορισμό, ή οι σχετικές αρμόδιες αρχές δεν έχουν προσδιορίσει το κράτος μέλος αναφοράς εντός της προθεσμίας που αναφέρεται στο πρώτο εδάφιο της παραγράφου 11 του παρόντος άρθρου, ο αιτών εκτός ΕΕ ΔΟΕΕ μπορεί να επιλέξει ο ίδιος το κράτος μέλος αναφοράς σύμφωνα με τα κριτήρια που αναφέρονται στη δεύτερη υποπαράγραφο του άρθρου 37 παράγραφος 4 της οδηγίας 2011/61/ΕΕ.
   Ο εκτός ΕΕ ΔΟΕΕ ενημερώνει αμέσως εγγράφως όλες τις αρμόδιες αρχές στις οποίες είχε απευθυνθεί αρχικά, καθώς και την ΕΑΚΑΑ, σχετικά με την επιλογή του κράτους μέλους αναφοράς.
   15.   Στην περίπτωση που το κράτος μέλος αναφοράς που έχει επιλέξει ο εκτός ΕΕ ΔΟΕΕ και το κράτος μέλος αναφοράς που προσδιορίζεται από τις αρμόδιες αρχές, είναι διαφορετικά, οι ενδιαφερόμενες αρμόδιες αρχές ενημερώνουν τον εκτός ΕΕ ΔΟΕΕ σχετικά με τον προσδιορισμό το συντομότερο δυνατόν, αλλά το αργότερο, μέσα σε δύο εργάσιμες ημέρες μετά την ενημέρωσή τους σχετικά με την επιλογή του ΔΟΕΕ σύμφωνα με την παράγραφο 14. Σε αυτή την περίπτωση, υπερισχύει ο προσδιορισμός των αρμόδιων αρχών.
   Άρθρο 2
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 22 Ιουλίου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Μαΐου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 174 της 1.7.2011, σ. 1.

      (2)  ΕΕ L 331 της 15.12.2010, σ. 84.


title: Εκτελεστικός κανονισμός (ΕΕ) 2017/242 της Επιτροπής, της 10ης Φεβρουαρίου 2017, για την κίνηση διαδικασίας επανεξέτασης των εκτελεστικών κανονισμών (ΕΕ) 2016/184 και 2016/185 [για την επέκταση του οριστικού αντισταθμιστικού δασμού και του δασμού αντιντάμπινγκ που επιβλήθηκαν στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (δηλαδή κυψελών) προέλευσης Μαλαισίας και Ταϊβάν, είτε δηλώνονται ως καταγωγής Μαλαισίας και Ταϊβάν είτε όχι], για να εξεταστεί η δυνατότητα να χορηγηθεί απαλλαγή από τα μέτρα αυτά σε έναν Μαλαισιανό παραγωγό-εξαγωγέα, να καταργηθεί ο δασμός αντιντάμπινγκ όσον αφορά τις εισαγωγές που προέρχονται από τον εν λόγω παραγωγό-εξαγωγέα και να υπαχθούν σε καταγραφή οι εισαγωγές που προέρχονται από τον εν λόγω παραγωγό-εξαγωγέα

text:
               11.2.2017

               EL

               Επίσημη Εφημερίδα της Ευρωπαϊκής Ένωσης

               L 36/47

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/242 ΤΗΣ ΕΠΙΤΡΟΠΉΣ
   της 10ης Φεβρουαρίου 2017
   για την κίνηση διαδικασίας επανεξέτασης των εκτελεστικών κανονισμών (ΕΕ) 2016/184 και 2016/185 [για την επέκταση του οριστικού αντισταθμιστικού δασμού και του δασμού αντιντάμπινγκ που επιβλήθηκαν στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (δηλαδή κυψελών) προέλευσης Μαλαισίας και Ταϊβάν, είτε δηλώνονται ως καταγωγής Μαλαισίας και Ταϊβάν είτε όχι], για να εξεταστεί η δυνατότητα να χορηγηθεί απαλλαγή από τα μέτρα αυτά σε έναν Μαλαισιανό παραγωγό-εξαγωγέα, να καταργηθεί ο δασμός αντιντάμπινγκ όσον αφορά τις εισαγωγές που προέρχονται από τον εν λόγω παραγωγό-εξαγωγέα και να υπαχθούν σε καταγραφή οι εισαγωγές που προέρχονται από τον εν λόγω παραγωγό-εξαγωγέα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) («ο βασικός κανονισμός αντιντάμπινγκ»), και ιδίως το άρθρο 11 παράγραφος 4, το άρθρο 13 παράγραφος 4 και το άρθρο 14 παράγραφος 5, και τον κανονισμό (ΕΕ) 2016/1037 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Ένωσης (2) («ο βασικός κανονισμός κατά των επιδοτήσεων»), και ιδίως το άρθρο 23 παράγραφος 6 και το άρθρο 24 παράγραφος 5,
   Αφού ενημέρωσε τα κράτη μέλη,
   Εκτιμώντας τα ακόλουθα:
   1.   ΑΙΤΗΣΗ

               (1)

               Σύμφωνα με το άρθρο 11 παράγραφος 4 και το άρθρο 13 παράγραφος 4 του βασικού κανονισμού αντιντάμπινγκ και το άρθρο 23 παράγραφος 6 του βασικού κανονισμού κατά των επιδοτήσεων, η Ευρωπαϊκή Επιτροπή («η Επιτροπή») έλαβε αίτηση απαλλαγής, όσον αφορά τον αιτούντα, από τα μέτρα αντιντάμπινγκ και τα αντισταθμιστικά μέτρα που εφαρμόζονται στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (δηλαδή κυψελών), καταγωγής ή προέλευσης Λαϊκής Δημοκρατίας της Κίνας, μέτρα τα οποία επεκτάθηκαν στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (δηλαδή κυψελών) που αποστέλλονται από τη Μαλαισία και την Ταϊβάν, είτε δηλώνονται ως καταγωγής Μαλαισίας και Ταϊβάν είτε όχι.

               (2)

               Η αίτηση υποβλήθηκε στις 21 Οκτωβρίου 2016 από την Jinko Solar Technology SDN.BHD («ο αιτών»), που είναι παραγωγός-εξαγωγέας φωτοβολταϊκών συστοιχιών ή φωτοβολταϊκών πάνελ κρυσταλλικού πυριτίου, καθώς και κυψελών του τύπου που χρησιμοποιείται σε φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου στη Μαλαισία.

         2.   ΥΠΟ ΕΠΑΝΕΞΕΤΑΣΗ ΠΡΟΪΟΝ

               (3)

               Το υπό επανεξέταση προϊόν είναι φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου και κυψέλες του τύπου που χρησιμοποιείται σε φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου (οι κυψέλες έχουν πάχος που δεν υπερβαίνει τα 400 μικρόμετρα), που αποστέλλονται από τη Μαλαισία και την Ταϊβάν, είτε δηλώνονται ως καταγωγής Μαλαισίας και Ταϊβάν είτε όχι, και επί του παρόντος υπάγονται στους κωδικούς ΣΟ ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 και ex 8541 40 90.

               (4)

               Από τον ορισμό του υπό επανεξέταση προϊόντος εξαιρούνται οι ακόλουθοι τύποι προϊόντων:

                           —

                           ηλιακοί φορτιστές που αποτελούνται από λιγότερες από έξι κυψέλες, είναι φορητοί και παρέχουν ηλεκτρική ενέργεια σε συσκευές ή φορτίζουν μπαταρίες,

                           —

                           φωτοβολταϊκά προϊόντα λεπτού υμενίου,

                           —

                           φωτοβολταϊκά προϊόντα κρυσταλλικού πυριτίου τα οποία είναι μονίμως ενσωματωμένα σε ηλεκτρικές συσκευές, αν η χρήση των εν λόγω ηλεκτρικών συσκευών είναι άλλη από την παραγωγή ενέργειας και αν οι εν λόγω ηλεκτρικές συσκευές καταναλώνουν το ηλεκτρικό ρεύμα που παράγεται από τις ενσωματωμένες φωτοβολταϊκές κυψέλες κρυσταλλικού πυριτίου,

                           —

                           συστοιχίες ή πάνελ με τάση εξόδου που δεν υπερβαίνει τα 50 V συνεχούς ρεύματος και ισχύ εξόδου που δεν υπερβαίνει τα 50 W αποκλειστικά για άμεση χρήση ως φορτιστές μπαταριών σε συστήματα με τα ίδια χαρακτηριστικά τάσης και ισχύος.

         3.   ΙΣΧΥΟΝΤΑ ΜΕΤΡΑ

               (5)

               Το Συμβούλιο, με τους εκτελεστικούς κανονισμούς (ΕΕ) αριθ. 1238/2013 (3) και (ΕΕ) αριθ. 1239/2013 (4), επέβαλε μέτρα αντιντάμπινγκ και αντισταθμιστικά μέτρα στις φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου, καθώς και στις κυψέλες του τύπου που χρησιμοποιείται σε φωτοβολταϊκές συστοιχίες κρυσταλλικού πυριτίου και βασικών συστατικών τους στοιχείων (δηλαδή κυψελών), καταγωγής ή προέλευσης Λαϊκής Δημοκρατίας της Κίνας (τα «αρχικά μέτρα»). Έγινε επίσης δεκτή μια συμφωνία ανάληψης υποχρέωσης. Με τους εκτελεστικούς κανονισμούς (ΕΕ) 2016/184 (5) και (ΕΕ) 2016/185 (6), η Επιτροπή επεξέτεινε την εφαρμογή των μέτρων στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (δηλαδή κυψελών) που αποστέλλονται από τη Μαλαισία και την Ταϊβάν («τα επεκταθέντα μέτρα»), είτε δηλώνονται ως καταγωγής Μαλαισίας και Ταϊβάν είτε όχι, με εξαίρεση τις εισαγωγές προϊόντων τα οποία παράγονται από ορισμένες εταιρείες οι οποίες κατονομάζονται ρητά.

               (6)

               Στις 5 Δεκεμβρίου 2015 η Επιτροπή κίνησε διαδικασίες επανεξέτασης ενόψει της λήξης ισχύος των μέτρων αντιντάμπινγκ (7) και των αντισταθμιστικών μέτρων (8), καθώς και ενδιάμεση επανεξέταση (9). Οι εν λόγω έρευνες βρίσκονται σε εξέλιξη.

         4.   ΛΟΓΟΙ ΤΗΣ ΕΠΑΝΕΞΕΤΑΣΗΣ

               (7)

               Ο αιτών ισχυρίστηκε ότι δεν εξήγαγε το υπό επανεξέταση προϊόν στην Ένωση κατά την περίοδο της έρευνας που οδήγησε στα επεκταθέντα μέτρα, δηλαδή την περίοδο από την 1η Απριλίου 2014 έως τις 31 Μαρτίου 2015.

               (8)

               Επιπλέον, ο αιτών ισχυρίστηκε ότι δεν έχει καταστρατηγήσει τα ισχύοντα μέτρα.

               (9)

               Ο αιτών ισχυρίστηκε επίσης ότι μετά την περίοδο έρευνας που χρησιμοποιήθηκε στην έρευνα που οδήγησε στα επεκταθέντα μέτρα ανέλαβε αμετάκλητη συμβατική υποχρέωση να εξαγάγει σημαντική ποσότητα στην Ένωση.

         5.   ΔΙΑΔΙΚΑΣΙΑ

   5.1.   Έναρξη

               (10)

               Η Επιτροπή εξέτασε τα διαθέσιμα αποδεικτικά στοιχεία και κατέληξε στο συμπέρασμα ότι υπάρχουν επαρκή αποδεικτικά στοιχεία που δικαιολογούν την έναρξη έρευνας σύμφωνα με το άρθρο 11 παράγραφος 4 και το άρθρο 13 παράγραφος 4 του βασικού κανονισμού αντιντάμπινγκ και το άρθρο 23 παράγραφος 6 του βασικού κανονισμού κατά των επιδοτήσεων, με σκοπό να εξεταστεί η δυνατότητα να χορηγηθεί στον αιτούντα απαλλαγή από τα επεκταθέντα μέτρα.

               (11)

               Ο ενωσιακός κλάδος παραγωγής που είναι γνωστό ότι ενδιαφέρεται για το θέμα ενημερώθηκε σχετικά με την αίτηση επανεξέτασης και είχε τη δυνατότητα να διατυπώσει τις παρατηρήσεις του. Ο ενωσιακός κλάδος παραγωγής ισχυρίστηκε ότι, δεδομένου ότι ο αιτών συνδέεται με κινεζικό όμιλο που υπόκειται στα μέτρα και ο οποίος αποσύρθηκε από την ανάληψη υποχρέωσης (10), ο κίνδυνος καταστρατήγησης είναι ιδιαίτερα υψηλός.

               (12)

               Η Επιτροπή θα δώσει ιδιαίτερη προσοχή στη σχέση αυτή και θα εξετάσει προσεκτικά αν η σχέση με τις εταιρείες που υπόκεινται στα υφιστάμενα μέτρα δημιουργήθηκε ή χρησιμοποιήθηκε για να καταστρατηγηθούν τα μέτρα. Η Επιτροπή θα εξετάσει επίσης κατά πόσον θα πρέπει να επιβληθούν ειδικοί όροι παρακολούθησης, αν από την έρευνα καταλήξει στο συμπέρασμα ότι η χορήγηση της απαλλαγής είναι δικαιολογημένη.

         5.2.   Κατάργηση των ισχυόντων μέτρων αντιντάμπινγκ και καταγραφή των εισαγωγών

               (13)

               Σύμφωνα με το άρθρο 11 παράγραφος 4 του βασικού κανονισμού, ο ισχύων δασμός αντιντάμπινγκ θα πρέπει να καταργηθεί όσον αφορά τις εισαγωγές του υπό επανεξέταση προϊόντος που παράγεται και πωλείται για να εξαχθεί στην Ένωση από τον αιτούντα.

               (14)

               Συγχρόνως, οι εν λόγω εισαγωγές θα πρέπει να υπαχθούν σε καταγραφή σύμφωνα με το άρθρο 14 παράγραφος 5 του βασικού κανονισμού αντιντάμπινγκ, προκειμένου να εξασφαλιστεί ότι, αν από την επανεξέταση προκύψει ότι ο αιτών καταστρατηγεί τα μέτρα, θα υπάρχει η δυνατότητα είσπραξης δασμών αντιντάμπινγκ από την ημερομηνία καταγραφής αυτών των εισαγωγών. Το ύψος της ενδεχόμενης μελλοντικής οφειλής του αιτούντος δεν είναι δυνατόν να εκτιμηθεί στην παρούσα φάση της διαδικασίας.

         5.3.   Ισχύοντα μέτρα κατά των επιδοτήσεων

               (15)

               Δεδομένου ότι στον βασικό κανονισμό κατά των επιδοτήσεων δεν υπάρχει νομική βάση για την κατάργηση των ισχυόντων μέτρων κατά των επιδοτήσεων, τα εν λόγω μέτρα θα παραμείνουν σε ισχύ. Μόνο αν η επανεξέταση οδηγήσει στη διαπίστωση ότι ο αιτών δικαιούται απαλλαγή, τα ισχύοντα μέτρα κατά των επιδοτήσεων θα καταργηθούν μέσω κανονισμού που θα χορηγεί την εν λόγω απαλλαγή.

         5.4.   Περίοδος έρευνας επανεξέτασης

               (16)

               Η έρευνα θα καλύψει την περίοδο από την 1η Απριλίου 2014 έως τις 31 Δεκεμβρίου 2016 («περίοδος της έρευνας επανεξέτασης»).

         5.5.   Έρευνα σχετικά με τον αιτούντα

               (17)

               Για να συγκεντρώσει τις πληροφορίες που κρίνει αναγκαίες για την έρευνά της, η Επιτροπή θα αποστείλει ερωτηματολόγιο στον αιτούντα. Σύμφωνα με το άρθρο 6 παράγραφος 2 του βασικού κανονισμού αντιντάμπινγκ και το άρθρο 11 παράγραφος 2 του βασικού κανονισμού κατά των επιδοτήσεων, ο αιτών πρέπει να υποβάλει το συμπληρωμένο ερωτηματολόγιο εντός 37 ημερών από την ημερομηνία έναρξης ισχύος του παρόντος κανονισμού, εκτός αν ορίζεται διαφορετικά.

         5.6.   Άλλες γραπτές παρατηρήσεις

               (18)

               Με την επιφύλαξη των διατάξεων του παρόντος κανονισμού, καλούνται όλα τα ενδιαφερόμενα μέρη να γνωστοποιήσουν τις απόψεις τους, να υποβάλουν πληροφορίες και να προσκομίσουν σχετικά αποδεικτικά στοιχεία. Εκτός αν ορίζεται διαφορετικά, οι εν λόγω πληροφορίες και τα αποδεικτικά στοιχεία πρέπει να περιέλθουν στην Επιτροπή εντός 37 ημερών από την ημερομηνία έναρξης ισχύος του παρόντος κανονισμού.

         5.7.   Δυνατότητα ακρόασης από τις υπηρεσίες ερευνών της Επιτροπής

               (19)

               Όλα τα ενδιαφερόμενα μέρη μπορούν να ζητήσουν ακρόαση από τις υπηρεσίες ερευνών της Επιτροπής. Οι αιτήσεις ακρόασης πρέπει να υποβάλλονται γραπτώς και να εξηγούν τους λόγους υποβολής τους. Για ακροάσεις σχετικά με ζητήματα που αφορούν το αρχικό στάδιο της έρευνας, η αίτηση πρέπει να υποβληθεί εντός 15 ημερών από την ημερομηνία έναρξης ισχύος του παρόντος κανονισμού. Στη συνέχεια, οι αιτήσεις ακρόασης πρέπει να υποβάλλονται εντός των συγκεκριμένων προθεσμιών που ορίζει η Επιτροπή κατά την επικοινωνία της με τα μέρη.

         5.8.   Οδηγίες για την υποβολή γραπτών παρατηρήσεων και την αποστολή συμπληρωμένων ερωτηματολογίων και αλληλογραφίας

               (20)

               Οι πληροφορίες που υποβάλλονται στην Επιτροπή για τους σκοπούς των ερευνών εμπορικής άμυνας πρέπει να είναι απαλλαγμένες από δικαιώματα πνευματικής ιδιοκτησίας. Τα ενδιαφερόμενα μέρη, πριν υποβάλουν στην Επιτροπή πληροφορίες και/ή δεδομένα τα οποία υπόκεινται σε δικαιώματα πνευματικής ιδιοκτησίας τρίτων, πρέπει να ζητήσουν ειδική άδεια από τον κάτοχο των δικαιωμάτων πνευματικής ιδιοκτησίας που να επιτρέπει ρητά στην Επιτροπή α) να χρησιμοποιήσει τις πληροφορίες και τα δεδομένα για τους σκοπούς αυτής της διαδικασίας εμπορικής άμυνας και β) να παράσχει τις πληροφορίες και/ή τα δεδομένα στα ενδιαφερόμενα στην παρούσα έρευνα μέρη σε μορφή που να τους επιτρέπει να ασκήσουν το δικαίωμα υπεράσπισής τους.

               (21)

               Όλες οι γραπτές παρατηρήσεις που υποβάλλονται από τα ενδιαφερόμενα μέρη και ζητείται να αντιμετωπιστούν ως εμπιστευτικές, συμπεριλαμβανομένων των πληροφοριών που ζητούνται στον παρόντα κανονισμό, των συμπληρωμένων ερωτηματολογίων και της αλληλογραφίας, πρέπει να φέρουν την ένδειξη «Limited» (περιορισμένης διανομής) (11).

               (22)

               Τα ενδιαφερόμενα μέρη που υποβάλλουν εμπιστευτικές πληροφορίες («Limited») οφείλουν να καταθέσουν μη εμπιστευτικές περιλήψεις τους, σύμφωνα με το άρθρο 19 παράγραφος 2 του βασικού κανονισμού αντιντάμπινγκ και το άρθρο 29 παράγραφος 2 του βασικού κανονισμού κατά των επιδοτήσεων, οι οποίες θα φέρουν την ένδειξη «For inspection by interested parties» («Υπόψη των ενδιαφερόμενων μερών»). Οι εν λόγω περιλήψεις θα πρέπει να είναι αρκετά λεπτομερείς, ώστε να επιτρέπουν την κατανόηση, σε ικανοποιητικό βαθμό, της ουσίας της πληροφορίας που υποβάλλεται εμπιστευτικά. Αν ένα ενδιαφερόμενο μέρος που υποβάλλει εμπιστευτικές πληροφορίες δεν προσκομίσει μη εμπιστευτική περίληψή τους στην απαιτούμενη μορφή και ποιότητα, οι εν λόγω εμπιστευτικές πληροφορίες μπορεί να μη ληφθούν υπόψη.

               (23)

               Τα ενδιαφερόμενα μέρη καλούνται να υποβάλλουν όλες τις παρατηρήσεις και τα αιτήματά τους με ηλεκτρονικό ταχυδρομείο, μαζί με σχετικές σαρωμένες εξουσιοδοτήσεις και πιστοποιητικά, εξαιρουμένων των ογκωδών απαντήσεων, οι οποίες θα πρέπει να υποβάλλονται σε φορητό μέσο ψηφιακής αποθήκευσης (CD-ROM, DVD, USB flash drive…) ιδιοχείρως ή με συστημένη επιστολή. Με τη χρήση ηλεκτρονικού ταχυδρομείου, τα ενδιαφερόμενα μέρη εκφράζουν τη συμφωνία τους με τους κανόνες που ισχύουν για την ηλεκτρονική υποβολή στοιχείων, οι οποίοι περιέχονται στο έγγραφο «ΑΛΛΗΛΟΓΡΑΦΙΑ ΜΕ ΤΗΝ ΕΥΡΩΠΑΪΚΗ ΕΠΙΤΡΟΠΗ ΣΕ ΥΠΟΘΕΣΕΙΣ ΕΜΠΟΡΙΚΗΣ ΑΜΥΝΑΣ», το οποίο δημοσιεύεται στον δικτυακό τόπο της Γενικής Διεύθυνσης Εμπορίου:
               http://trade.ec.europa.eu/doclib/docs/2011/june/tradoc_148003.pdf
               Τα ενδιαφερόμενα μέρη πρέπει να δηλώσουν την επωνυμία τους, τη διεύθυνσή τους, τον αριθμό τηλεφώνου τους και έγκυρη διεύθυνση ηλεκτρονικού ταχυδρομείου και να διασφαλίσουν ότι η παρεχόμενη διεύθυνση ηλεκτρονικού ταχυδρομείου είναι η λειτουργική και επίσημη επιχειρηματική τους διεύθυνση ηλεκτρονικού ταχυδρομείου, η οποία ελέγχεται σε καθημερινή βάση. Αφού υποβληθούν τα στοιχεία επικοινωνίας, η Επιτροπή θα επικοινωνεί με τα ενδιαφερόμενα μέρη μόνο μέσω ηλεκτρονικού ταχυδρομείου, εκτός αν τα ενδιαφερόμενα μέρη ζητήσουν ρητά να λαμβάνουν όλα τα έγγραφα της Επιτροπής με άλλα μέσα επικοινωνίας ή εκτός αν η φύση του προς αποστολή εγγράφου απαιτεί τη χρήση συστημένου ταχυδρομείου. Για περαιτέρω κανόνες και πληροφορίες σχετικά με την αλληλογραφία με την Επιτροπή, συμπεριλαμβανομένων των αρχών που εφαρμόζονται για την υποβολή παρατηρήσεων μέσω ηλεκτρονικού ταχυδρομείου, τα ενδιαφερόμενα μέρη θα πρέπει να συμβουλεύονται τις προαναφερόμενες οδηγίες επικοινωνίας με τα ενδιαφερόμενα μέρη.
               Διεύθυνση αλληλογραφίας της Επιτροπής:

                           European Commission

                           Directorate-General for Trade

                           Directorate H

                           Office: CHAR 04/039

                           1049 Brussels

                           BELGIUM

                           Ηλεκτρονικό ταχυδρομείο: Trade.solar.R659@ec.europa.eu

         6.   ΑΡΝΗΣΗ ΣΥΝΕΡΓΑΣΙΑΣ

               (24)

               Σύμφωνα με το άρθρο 18 του βασικού κανονισμού αντιντάμπινγκ και το άρθρο 28 του βασικού κανονισμού κατά των επιδοτήσεων, όταν ένα ενδιαφερόμενο μέρος αρνείται την πρόσβαση σε απαραίτητες πληροφορίες ή δεν τις παρέχει εντός των προβλεπόμενων προθεσμιών ή παρεμποδίζει σε σημαντικό βαθμό την έρευνα, τα συμπεράσματα, θετικά ή αρνητικά, μπορούν να εξαχθούν με βάση τα διαθέσιμα πραγματικά στοιχεία.

               (25)

               Αν διαπιστωθεί ότι ένα ενδιαφερόμενο μέρος έχει προσκομίσει ψευδή ή παραπλανητικά στοιχεία, τα εν λόγω στοιχεία δεν λαμβάνονται υπόψη και είναι δυνατόν να χρησιμοποιηθούν τα διαθέσιμα πραγματικά στοιχεία.

               (26)

               Αν ένα ενδιαφερόμενο μέρος αρνείται να συνεργαστεί ή συνεργάζεται μεν, αλλά μόνο εν μέρει, και συνεπώς τα συμπεράσματα βασίζονται στα διαθέσιμα στοιχεία σύμφωνα με το άρθρο 18 του βασικού κανονισμού αντιντάμπινγκ και το άρθρο 28 του βασικού κανονισμού κατά των επιδοτήσεων, το αποτέλεσμα ενδέχεται να είναι λιγότερο ευνοϊκό για το εν λόγω μέρος απ' ό,τι θα ήταν αν είχε συνεργαστεί.

               (27)

               Η μη παροχή απάντησης σε μηχανογραφημένη μορφή δεν θεωρείται άρνηση συνεργασίας, υπό την προϋπόθεση ότι το οικείο ενδιαφερόμενο μέρος αποδεικνύει ότι η παροχή απάντησης στη ζητούμενη μορφή θα ήταν επαχθέστερη ή θα συνεπαγόταν υπέρμετρο επιπρόσθετο κόστος. Το ενδιαφερόμενο μέρος θα πρέπει να επικοινωνήσει αμέσως με την Επιτροπή.

         7.   ΣΥΜΒΟΥΛΟΣ ΑΚΡΟΑΣΕΩΝ

               (28)

               Τα ενδιαφερόμενα μέρη μπορούν να ζητήσουν την παρέμβαση του συμβούλου ακροάσεων για τις διαδικασίες εμπορικών προσφυγών. Ο σύμβουλος ακροάσεων ενεργεί ως μεσάζων μεταξύ των ενδιαφερόμενων μερών και των υπηρεσιών ερευνών της Επιτροπής. Ο σύμβουλος ακροάσεων εξετάζει τις αιτήσεις πρόσβασης στον φάκελο της υπόθεσης, τις διαφορές σχετικά με τον εμπιστευτικό χαρακτήρα εγγράφων, τις αιτήσεις για παράταση προθεσμιών και τις αιτήσεις τρίτων να γίνουν δεκτοί σε ακρόαση. Ο σύμβουλος ακροάσεων μπορεί να οργανώσει ακρόαση με συγκεκριμένο ενδιαφερόμενο μέρος και να μεσολαβήσει ώστε να εξασφαλιστεί στα ενδιαφερόμενα μέρη η πλήρης άσκηση του δικαιώματος υπεράσπισής τους. Ο σύμβουλος ακροάσεων παρέχει επίσης ευκαιρίες για ακρόαση των μερών, ώστε να καταστεί δυνατή η παρουσίαση διαφορετικών απόψεων και η προβολή επιχειρημάτων προς αντίκρουση των ισχυρισμών της άλλης πλευράς.

               (29)

               Οι αιτήσεις ακρόασης με τον σύμβουλο ακροάσεων πρέπει να υποβάλλονται γραπτώς και να εξηγούν τους λόγους υποβολής τους. Για ακροάσεις σχετικά με ζητήματα που αφορούν το αρχικό στάδιο της έρευνας, η αίτηση πρέπει να υποβληθεί εντός 15 ημερών από την ημερομηνία έναρξης ισχύος του παρόντος κανονισμού. Στη συνέχεια, οι αιτήσεις ακρόασης πρέπει να υποβάλλονται εντός των συγκεκριμένων προθεσμιών που ορίζει η Επιτροπή κατά την επικοινωνία της με τα μέρη.

               (30)

               Για περισσότερες πληροφορίες και στοιχεία επικοινωνίας, τα ενδιαφερόμενα μέρη μπορούν να ανατρέξουν στις ιστοσελίδες του συμβούλου ακροάσεων στον δικτυακό τόπο της ΓΔ Εμπορίου: http://ec.europa.eu/trade/trade-policy-and-you/contacts/hearing-officer/

         8.   ΧΡΟΝΟΔΙΑΓΡΑΜΜΑ ΤΗΣ ΕΡΕΥΝΑΣ

               (31)

               Σύμφωνα με το άρθρο 11 παράγραφος 5 του βασικού κανονισμού αντιντάμπινγκ και το άρθρο 22 παράγραφος 1 του βασικού κανονισμού κατά των επιδοτήσεων, η έρευνα θα ολοκληρωθεί εντός εννέα μηνών από την ημερομηνία έναρξης ισχύος του παρόντος κανονισμού.

         9.   ΕΠΕΞΕΡΓΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ

               (32)

               Η επεξεργασία των δεδομένων προσωπικού χαρακτήρα που θα συλλεγούν στο πλαίσιο της παρούσας έρευνας θα γίνει σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (12),

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κινείται διαδικασία επανεξέτασης των εκτελεστικών κανονισμών (ΕΕ) 2016/184 και (ΕΕ) 2016/185 κατ' εφαρμογή του άρθρου 11 παράγραφος 4 και του άρθρου 13 παράγραφος 4 του κανονισμού (ΕΕ) 2016/1036 και του άρθρου 23 παράγραφος 6 του κανονισμού (ΕΕ) 2016/1037, προκειμένου να καθοριστεί αν οι εισαγωγές φωτοβολταϊκών συστοιχιών ή φωτοβολταϊκών πάνελ κρυσταλλικού πυριτίου, καθώς και κυψελών του τύπου που χρησιμοποιείται σε φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου (οι κυψέλες έχουν πάχος που δεν υπερβαίνει τα 400 μικρόμετρα), που αποστέλλονται από τη Μαλαισία και την Ταϊβάν, είτε δηλώνονται ως καταγωγής Μαλαισίας και Ταϊβάν είτε όχι, και που επί του παρόντος υπάγονται στους κωδικούς ΣΟ ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 και ex 8541 40 90 (κωδικοί TARIC: 8501310082, 8501310083, 8501320042, 8501320043, 8501330062, 8501330063, 8501340042, 8501340043, 8501612042, 8501612043, 8501618042, 8501618043, 8501620062, 8501620063, 8501630042, 8501630043, 8501640042, 8501640043, 8541409022, 8541409023, 8541409032, 8541409033), που παράγονται από την Jinko Solar Technology SDN.BHD, θα πρέπει να υπόκεινται στα μέτρα αντιντάμπινγκ και στα μέτρα κατά των επιδοτήσεων που επιβλήθηκαν με τους εκτελεστικούς κανονισμούς (ΕΕ) 2016/185 και (ΕΕ) 2016/184 της Επιτροπής.
   Άρθρο 2
   Ο δασμός αντιντάμπινγκ που επιβλήθηκε με τον εκτελεστικό κανονισμό (ΕΕ) 2016/185 καταργείται όσον αφορά τις εισαγωγές που προσδιορίζονται στο άρθρο 1 του παρόντος κανονισμού.
   Άρθρο 3
   Οι τελωνειακές αρχές λαμβάνουν τα κατάλληλα μέτρα για την καταγραφή των εισαγωγών στην Ένωση που ορίζονται στο άρθρο 1 του παρόντος κανονισμού, σύμφωνα με το άρθρο 14 παράγραφος 5 του κανονισμού (ΕΕ) 2016/1036.
   Η καταγραφή λήγει εννέα μήνες μετά την ημερομηνία έναρξης ισχύος του παρόντος κανονισμού.
   Άρθρο 4
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Φεβρουαρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 176 της 30.6.2016, σ. 21.

      (2)  ΕΕ L 176 της 30.6.2016, σ. 55.

      (3)  Εκτελεστικός κανονισμός (ΕΕ) αριθ. 1238/2013 του Συμβουλίου, της 2ας Δεκεμβρίου 2013, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (π.χ. κυψελών), καταγωγής ή προέλευσης Λαϊκής Δημοκρατίας της Κίνας (ΕΕ L 325 της 5.12.2013, σ. 1).

      (4)  Εκτελεστικός κανονισμός (ΕΕ) αριθ. 1239/2013 του Συμβουλίου, της 2ας Δεκεμβρίου 2013, για την επιβολή οριστικού αντισταθμιστικού δασμού σχετικά με τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες) καταγωγής ή προέλευσης Λαϊκής Δημοκρατίας της Κίνας (ΕΕ L 325 της 5.12.2013, σ. 66).

      (5)  Εκτελεστικός κανονισμός (ΕΕ) 2016/184 της Επιτροπής, της 11ης Φεβρουαρίου 2016, για την επέκταση του οριστικού αντισταθμιστικού δασμού που επιβλήθηκε με τον εκτελεστικό κανονισμό (ΕΕ) 1239/2013 του Συμβουλίου στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψελών) καταγωγής ή προέλευσης Λαϊκής Δημοκρατίας της Κίνας στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψελών) προέλευσης Μαλαισίας ή Ταϊβάν, είτε δηλώνονται ως καταγωγής Μαλαισίας και Ταϊβάν είτε όχι (ΕΕ L 37 της 12.2.2016, σ. 56).

      (6)  Εκτελεστικός κανονισμός (ΕΕ) 2016/185 της Επιτροπής, της 11ης Φεβρουαρίου 2016, για την επέκταση του οριστικού δασμού αντιντάμπινγκ που επιβλήθηκε με τον κανονισμό (ΕΕ) αριθ. 1238/2013 του Συμβουλίου όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (π.χ. κυψελών) καταγωγή ή προέλευσης Λαϊκής Δημοκρατίας της Κίνας στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (π.χ. κυψελών) προέλευσης Μαλαισίας και Ταϊβάν, είτε δηλώνονται ως καταγωγής Μαλαισίας και Ταϊβάν είτε όχι (ΕΕ L 37 της 12.2.2016, σ. 76).

      (7)  Ανακοίνωση για την έναρξη διαδικασίας 2015/C 405/08· ΕΕ C 405 της 5.12.2015, σ. 8.

      (8)  Ανακοίνωση για την έναρξη διαδικασίας 2015/C 405/09· ΕΕ C 405 της 5.12.2015, σ. 20.

      (9)  Ανακοίνωση για την έναρξη διαδικασίας 2015/C 405/10· ΕΕ C 405 της 5.12.2015, σ. 33.

      (10)  Εκτελεστικός κανονισμός (ΕΕ) 2016/1998 της Επιτροπής, της 15ης Νοεμβρίου 2016, σχετικά με την ανάκληση της αποδοχής ανάληψης υποχρέωσης όσον αφορά πέντε παραγωγούς-εξαγωγείς σύμφωνα με την εκτελεστική απόφαση 2013/707/ΕΕ για τη βεβαίωση της αποδοχής ανάληψης υποχρέωσης που προτάθηκε στο πλαίσιο των διαδικασιών αντιντάμπινγκ και κατά των επιδοτήσεων όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας κατά την περίοδο εφαρμογής των οριστικών μέτρων (ΕΕ L 308 της 16.11.2016, σ. 8).

      (11)  Έγγραφο που φέρει την ένδειξη «Limited» θεωρείται ότι έχει εμπιστευτικό χαρακτήρα σύμφωνα με το άρθρο 19 του κανονισμού (ΕΕ) 2016/1036 και το άρθρο 6 της συμφωνίας του ΠΟΕ για την εφαρμογή του άρθρου VI της GATT του 1994 (συμφωνία αντιντάμπινγκ). Το έγγραφο αυτό προστατεύεται επίσης δυνάμει του άρθρου 4 του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου (ΕΕ L 145 της 31.5.2001, σ. 43).

      (12)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).


title: Εκτελεστικός κανονισμός (ΕΕ) αριθ. 447/2013 της Επιτροπής, της 15ης Μαΐου 2013 , για τη θέσπιση διαδικασίας για τους ΔΟΕΕ που επιλέγουν την υπαγωγή στο καθεστώς της οδηγίας 2011/61/ΕΕ του Ευρωπαϊκού Κοινοβουλίου και του Συμβουλίου

text:
               16.5.2013

               EL

               Επίσημη Εφημερίδα της Ευρωπαϊκής Ένωσης

               L 132/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 447/2013 ΤΗΣ ΕΠΙΤΡΟΠΉΣ
   της 15ης Μαΐου 2013
   για τη θέσπιση διαδικασίας για τους ΔΟΕΕ που επιλέγουν την υπαγωγή στο καθεστώς της οδηγίας 2011/61/ΕΕ του Ευρωπαϊκού Κοινοβουλίου και του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2011/61/ΕΕ του Ευρωπαϊκού Κοινοβουλίου και του Συμβουλίου, της 8ης Ιουνίου 2011, σχετικά με τους διαχειριστές οργανισμών εναλλακτικών επενδύσεων και για την τροποποίηση των οδηγιών 2003/41/ΕΚ και 2009/65/ΕΚ και των κανονισμών (ΕΚ) αριθ. 1060/2009 και (ΕΕ) αριθ. 1095/2010 (1), και ιδίως το άρθρο 3 παράγραφος 5,
   Εκτιμώντας τα ακόλουθα:

               (1)

               Σύμφωνα με το άρθρο 3 παράγραφος 4 της οδηγίας 2011/61/ΕΕ, οι διαχειριστές οργανισμών εναλλακτικών επενδύσεων (ΔΟΕΕ) που πληρούν τις προϋποθέσεις που προβλέπονται στο άρθρο 3 παράγραφος 2 της εν λόγω οδηγίας δικαιούνται να επιλέξουν την υπαγωγή στο καθεστώς της οδηγίας αυτής προκειμένου να απολαμβάνουν των δικαιωμάτων που τους χορηγούνται. Επιλέγοντας την υπαγωγή, ο ΔΟΕΕ υπόκειται στην εφαρμογή της οδηγίας 2011/61/ΕΕ στο σύνολό της.

               (2)

               Η οδηγία 2011/61/ΕΕ θεσπίζει διαδικασία χορήγησης αδείας για τους ΔΟΕΕ. Τα έγγραφα και οι πληροφορίες που πρέπει να προσκομίζονται στο πλαίσιο της διαδικασίας αυτής παρέχουν αναγκαίες πληροφορίες για τον αιτούντα ΔΟΕΕ και, ως εκ τούτου, τα ίδια έγγραφα και η ίδια διαδικασία θα πρέπει να χρησιμοποιούνται στην περίπτωση της υπαγωγής στο καθεστώς της οδηγίας. Δεν υπάρχουν ειδικοί λόγοι που προσιδιάζουν στην υπαγωγή οι οποίοι θα δικαιολογούσαν τη χρήση διαφορετικής διαδικασίας από εκείνη που εφαρμόζεται στους ΔΟΕΕ με υπό διαχείριση περιουσιακά στοιχεία τα οποία υπερβαίνουν τα κατώτατα όρια που προβλέπονται στο άρθρο 3 παράγραφος 2 της οδηγίας 2011/61/ΕΕ. Κατά συνέπεια, οι ΔΟΕΕ που επιλέγουν την υπαγωγή στο καθεστώς της οδηγίας 2011/61/ΕΕ θα πρέπει να ακολουθούν την ίδια διαδικασία με εκείνη που προβλέπεται για τους ΔΟΕΕ που είναι υποχρεωμένοι να ζητούν άδεια βάσει της οδηγίας 2011/61/ΕΕ.

               (3)

               Οι ΔΟΕΕ που έχουν το δικαίωμα να επιλέξουν την υπαγωγή στο καθεστώς της οδηγίας είναι ΔΟΕΕ οι οποίοι προηγουμένως είτε είχαν καταχωριστεί σύμφωνα με το άρθρο 3 παράγραφος 3 της οδηγίας 2011/61/ΕΕ είτε είχαν λάβει άδεια ως εταιρείες διαχείρισης οργανισμών συλλογικών επενδύσεων σε κινητές αξίες, σύμφωνα με την οδηγία 2009/65/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για το συντονισμό των νομοθετικών, κανονιστικών και διοικητικών διατάξεων σχετικά με ορισμένους οργανισμούς συλλογικών επενδύσεων σε κινητές αξίες (ΟΣΕΚΑ) (2). Είναι σκόπιμο να αποφευχθεί η διπλή υποβολή στοιχείων και να ληφθούν υπόψη τα έγγραφα και τα στοιχεία που έχουν ήδη υποβληθεί από τους ΔΟΕΕ στις αρμόδιες αρχές στο πλαίσιο των διαδικασιών καταχώρισης και χορήγησης άδειας, υπό την προϋπόθεση ότι τα εν λόγω έγγραφα και οι πληροφορίες είναι επικαιροποιημένα.

               (4)

               Οι αρμόδιες αρχές θα πρέπει να εξετάζουν την αίτηση υπαγωγής στο καθεστώς της οδηγίας και να χορηγούν άδεια για τον σκοπό αυτό υπό τους ίδιους όρους και με την ίδια διαδικασία όπως στην περίπτωση των ΔΟΕΕ με υπό διαχείριση περιουσιακά στοιχεία που υπερβαίνουν τα σχετικά κατώτατα όρια που προβλέπονται στο άρθρο 3 παράγραφος 2 της οδηγίας 2011/61/ΕΕ.

               (5)

               Είναι σημαντικό να διευκρινισθεί η σχέση μεταξύ της διαδικασίας για τους ΔΟΕΕ που επιλέγουν την υπαγωγή στο καθεστώς της οδηγίας και της ανάκλησης άδειας που έχει χορηγηθεί σε ΔΟΕΕ σύμφωνα με την οδηγία 2011/61/ΕΕ. Ένας ΔΟΕΕ στον οποίο έχει χορηγηθεί άδεια δυνάμει της οδηγίας 2011/61/ΕΕ του οποίου τα υπό διαχείριση περιουσιακά στοιχεία στη συνέχεια μειώνονται κάτω από τα κατώτατα όρια που ορίζονται στο άρθρο 3 παράγραφος 2 της οδηγίας 2011/61/ΕΕ παραμένει αδειοδοτημένος και υπόκειται στην εφαρμογή της εν λόγω οδηγίας στο σύνολό της εφόσον δεν ανακαλείται η άδεια. Η ανάκληση της άδειας δεν θα πρέπει να ενεργοποιείται αυτόματα από την πτώση των περιουσιακών στοιχείων που είναι υπό τη διαχείριση αδειοδοτημένου ΔΟΕΕ κάτω από το σχετικό κατώτατο όριο, αλλά μόνο κατόπιν αιτήσεως του ΔΟΕΕ. Συνεπώς, δεν θα πρέπει να υπάρχει η δυνατότητα να ζητήσει ένας ΔΟΕΕ να υπαχθεί στο καθεστώς της οδηγίας εφόσον κατέχει άδεια δυνάμει της οδηγίας 2011/61/ΕΕ, ενώ ένας ΔΟΕΕ του οποίου η άδεια έχει ανακληθεί κατόπιν αιτήματός του θα πρέπει να εξακολουθεί να είναι σε θέση να επιδιώξει την υπαγωγή στο καθεστώς της οδηγίας εκ νέου σύμφωνα με την οδηγία 2011/61/ΕΕ.

               (6)

               Η οδηγία 2011/61/ΕΕ υποχρεώνει τα κράτη μέλη να εφαρμόσουν τις αναγκαίες νομοθετικές, κανονιστικές και διοικητικές διατάξεις οι οποίες μεταφέρουν την εν λόγω οδηγία, από τις 22 Ιουλίου 2013. Η εφαρμογή του παρόντος κανονισμού αναβάλλεται συνεπώς έως την ίδια ημερομηνία.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της ευρωπαϊκής επιτροπής κινητών αξιών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Διαδικασία και όροι για την υπαγωγή στο καθεστώς
   1.   Ο διαχειριστής οργανισμών εναλλακτικών επενδύσεων (ΔΟΕΕ) που πληροί τους όρους που προβλέπονται στο άρθρο 3 παράγραφος 2 της οδηγίας 2011/61/ΕΕ και επιλέγει να υπαχθεί στο καθεστώς βάσει της εν λόγω οδηγίας, υποβάλλει αίτηση για άδεια στην αρμόδια αρχή του κράτους μέλους καταγωγής του.
   Η αίτηση ακολουθεί την ίδια διαδικασία που προβλέπεται στις παραγράφους 1 έως 5 του άρθρου 7 της οδηγίας 2011/61/ΕΕ και στα μέτρα που θεσπίζονται για την εφαρμογή της.
   2.   Η αρμόδια αρχή του κράτους μέλους καταγωγής δύναται να απαλλάσσει τον ΔΟΕΕ που αναφέρεται στην παράγραφο 1 από την υποβολή όλων των πληροφοριών και των εγγράφων που απαιτούνται σύμφωνα με το άρθρο 7 της εν λόγω οδηγίας, υπό τον όρο ότι οι εξαιρούμενες πληροφορίες ή τα έγγραφα έχουν ήδη υποβληθεί στην αρμόδια αρχή για σκοπούς καταχώρισης σύμφωνα με το άρθρο 3 παράγραφος 3 της εν λόγω οδηγίας ή στο πλαίσιο της διαδικασίας αδειοδότησης σύμφωνα με το άρθρο 5 της οδηγίας 2009/65/ΕΚ και με την προϋπόθεση ότι οι εν λόγω πληροφορίες και έγγραφα εξακολουθούν να είναι επικαιροποιημένα, πράγμα που επιβεβαιώνεται γραπτώς από τον ΔΟΕΕ.
   3.   Η αρμόδια αρχή του κράτους μέλους καταγωγής χορηγεί άδεια ακολουθώντας την ίδια διαδικασία που προβλέπεται στις παραγράφους 1 έως 5 του άρθρου 8 της οδηγίας 2011/61/ΕΕ.
   Άρθρο 2
   Έναρξη ισχύος και εφαρμογή
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Ο παρών κανονισμός εφαρμόζεται από τις 22 Ιουλίου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Μαΐου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 174 της 1.7.2011, σ. 1.

      (2)  ΕΕ L 302 της 17.11.2009, σ. 32.


title: Εκτελεστικός κανονισμός (ΕΕ) αριθ. 715/2011 της Επιτροπής, της 19ης Ιουλίου 2011 , περί τροποποιήσεως, για δέκατη πέμπτη φορά, του κανονισμού (ΕΚ) αριθ. 1763/2004 του Συμβουλίου για την επιβολή ορισμένων περιοριστικών μέτρων προς υποστήριξη της αποτελεσματικής εφαρμογής της εντολής του Διεθνούς Ποινικού Δικαστηρίου για την πρώην Γιουγκοσλαβία (ΙCTY)

text:
               22.7.2011

               EL

               Επίσημη Εφημερίδα της Ευρωπαϊκής Ένωσης

               L 191/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 715/2011 ΤΗΣ ΕΠΙΤΡΟΠΉΣ
   της 19ης Ιουλίου 2011
   περί τροποποιήσεως, για δέκατη πέμπτη φορά, του κανονισμού (ΕΚ) αριθ. 1763/2004 του Συμβουλίου για την επιβολή ορισμένων περιοριστικών μέτρων προς υποστήριξη της αποτελεσματικής εφαρμογής της εντολής του Διεθνούς Ποινικού Δικαστηρίου για την πρώην Γιουγκοσλαβία (ΙCTY)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1763/2004 του Συμβουλίου, της 11ης Οκτωβρίου 2004, για την επιβολή ορισμένων περιοριστικών μέτρων προς υποστήριξη της αποτελεσματικής εφαρμογής της εντολής του Διεθνούς Ποινικού Δικαστηρίου για την πρώην Γιουγκοσλαβία (ΙCTY) (1), και ιδίως το άρθρο 10 στοιχείο α),
   Εκτιμώντας τα ακόλουθα:

               (1)

               Το παράρτημα I του κανονισμού (ΕΚ) αριθ. 1763/2004 απαριθμεί τα πρόσωπα που αφορά η βάσει του εν λόγω κανονισμού δέσμευση κεφαλαίων και οικονομικών πόρων.

               (2)

               Η Επιτροπή διαθέτει την εξουσία να τροποποιεί το εν λόγω παράρτημα του κανονισμού, σε συνάρτηση με τις αποφάσεις του Συμβουλίου για την εφαρμογή της κοινής θέσης 2004/694/ΚΕΠΠΑ του Συμβουλίου, της 11ης Οκτωβρίου 2004, για περαιτέρω μέτρα προς υποστήριξη της αποτελεσματικής εφαρμογής της εντολής του Διεθνούς Ποινικού Δικαστηρίου για την Πρώην Γιουγκοσλαβία (ICTY) (2). Η κοινή θέση 2004/694/ΚΕΠΠΑ αντικαταστάθηκε με την απόφαση 2010/603/ΚΕΠΠΑ του Συμβουλίου, της 7ης Οκτωβρίου 2010, για περαιτέρω μέτρα προς υποστήριξη της αποτελεσματικής εφαρμογής της εντολής του Διεθνούς Ποινικού Δικαστηρίου για την Πρώην Γιουγκοσλαβία (ICTY) (3). Η εκτελεστική απόφαση 2011/422/ΚΕΠΠΑ του Συμβουλίου (4) εφαρμόζει την απόφαση 2010/603/ΚΕΠΠΑ.

               (3)

               Ο κανονισμός (ΕΚ) αριθ. 1763/2004 θέτει σε ισχύ την απόφαση 2010/603/ΚΕΠΠΑ στο μέτρο που απαιτείται δράση σε επίπεδο Ένωσης. Επομένως, το παράρτημα I του κανονισμού (ΕΚ) αριθ. 1763/2004 πρέπει να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 1763/2004 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Ιουλίου 2011.

            Για την Επιτροπή,

            εξ ονόματος του Προέδρου,

            Προϊστάμενος Υπηρεσίας Μέσων Εξωτερικής Πολιτικής

      (1)  ΕΕ L 315 της 14.10.2004, σ. 14.

      (2)  ΕΕ L 315 της 14.10.2004, σ. 52.

      (3)  ΕΕ L 265 της 8.10.2010, σ. 15.

      (4)  ΕΕ L 188 της 19.7.2011, σ. 19.

      ΠΑΡΑΡΤΗΜΑ
      Στο παράρτημα I του κανονισμού (ΕΚ) αριθ. 1763/2004 διαγράφεται η ακόλουθη εγγραφή:

                  «14)

                  Mladić, Ratko. Ημερομηνία γεννήσεως: 12.3.1942. Τόπος γεννήσεως: Bozanovici, δήμος Kalinovik, Βοσνία-Ερζεγοβίνη. Εθνικότητα: α) Βοσνία-Ερζεγοβίνη, β) Σερβία και Μαυροβούνιο.».


title: Εκτελεστικός κανονισμός (ΕΕ) 2015/161 της Επιτροπής, της 2ας Φεβρουαρίου 2015 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               3.2.2015

               EL

               Επίσημη Εφημερίδα της Ευρωπαϊκής Ένωσης

               L 27/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/161 ΤΗΣ ΕΠΙΤΡΟΠΉΣ
   της 2ας Φεβρουαρίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Φεβρουαρίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  EG

                  344,0

                  IL

                  135,3

                  MA

                  85,5

                  SN

                  316,2

                  TR

                  123,5

                  ZZ

                  200,9

                  0707 00 05

                  JO

                  229,9

                  TR

                  189,4

                  ZZ

                  209,7

                  0709 91 00

                  EG

                  113,1

                  ZZ

                  113,1

                  0709 93 10

                  EG

                  165,4

                  MA

                  218,7

                  TR

                  242,7

                  ZZ

                  208,9

                  0805 10 20

                  EG

                  46,3

                  IL

                  78,7

                  MA

                  56,3

                  TN

                  54,2

                  TR

                  65,0

                  ZZ

                  60,1

                  0805 20 10

                  IL

                  133,9

                  MA

                  84,6

                  ZZ

                  109,3

                  0805 20 30, 0805 20 50, 0805 20 70, 0805 20 90

                  CN

                  56,6

                  EG

                  87,6

                  IL

                  127,4

                  MA

                  118,3

                  TR

                  85,3

                  ZZ

                  95,0

                  0805 50 10

                  TR

                  57,4

                  ZZ

                  57,4

                  0808 10 80

                  BR

                  64,0

                  CL

                  89,6

                  US

                  159,3

                  ZZ

                  104,3

                  0808 30 90

                  CL

                  316,1

                  US

                  130,9

                  ZA

                  87,0

                  ZZ

                  178,0

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 621/2014 της Επιτροπής, της 11ης Ιουνίου 2014 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               12.6.2014

               EL

               Επίσημη Εφημερίδα της Ευρωπαϊκής Ένωσης

               L 172/26

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 621/2014 ΤΗΣ ΕΠΙΤΡΟΠΉΣ
   της 11ης Ιουνίου 2014
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Ιουνίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MK

                  53,3

                  TR

                  71,7

                  ZZ

                  62,5

                  0707 00 05

                  MK

                  36,9

                  TR

                  105,3

                  ZZ

                  71,1

                  0709 93 10

                  MA

                  68,1

                  TR

                  113,5

                  ZA

                  27,3

                  ZZ

                  69,6

                  0805 50 10

                  AR

                  104,4

                  TR

                  120,8

                  ZA

                  126,5

                  ZZ

                  117,2

                  0808 10 80

                  AR

                  103,5

                  BR

                  77,8

                  CL

                  94,3

                  CN

                  98,7

                  NZ

                  135,2

                  US

                  183,9

                  UY

                  168,2

                  ZA

                  99,1

                  ZZ

                  120,1

                  0809 10 00

                  TR

                  250,0

                  ZZ

                  250,0

                  0809 29 00

                  TR

                  377,6

                  ZZ

                  377,6

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».